text:
Árni Gregersen, ting.fo 31.12.2018 (19:31)
Vit eiga at gleðast um tað góða sum vit hava
Løgmaður brúkti orðini hjá Heina Festirstein í innganginum til nýggjársrøðuna og sum reyðan tráð í røðuni.
Heini Festirstein var í bilvanlukku í 1988, á veg av Eiði til Oyrabakka. Bilurin fór út av vegnum við Ljósá. Heini Festirstein fekk stóran saða og tað vísti seg, at feetini út í bilin hetta kvøldið vóru tey seinastu hann gekk.
Síðani hevur hann sitið í rullustóli.
19 desember - altso 30 ár eftir vanlukkuna skrivaði Heini Festirstein á sínu vanga á Facebook:
»Tað at kunna ganga, er ikki nakað, sum fólk hugsa um í gerandisdegnum – tað er bara ein sjálvfylgja. Eg setti ikki prís upp á at kunna ganga, fyrr enn eg ikki kundi tað meira. Kanska vit áttu at sett størri prís upp á ting, sum vit taka fyri givið?«
Løgmaður brúkar hesi orðini til at minna okkum á alt tað, vit sum føroyingar hava og sum vit ofta gloyma.
Hann segði í røðuni, at hann ofta hevur samband við útlendingar og fortelur hvussu tey undrast yvir tað sum hendir í hesum lítla oyggjasamfelagnum.
-Gestirnir undrast á, at tað ber til at lata húsini standa ólæst.
-At samfelagið er so frítt og grundleggjandi álitið so stórt, at trygdarfólk at kalla ikki síggjast á gøtunum.
-Tey undrast á lítla samfelagið við so sterkum og vælriknum fyritøkum.
-Og at tað ber til hjá einari so fámentari tjóð at hava ein so stóran skapanarhug til mentan og list.
-Tað hugtekur meg hvørja ferð at síggja okkara land ígjøgnum teirra brillur. Og at merkja teirra undran, segði løgmaður millum annað í nýggjársrøðu síni
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


c: text/html

text:
Hugnaløtan (45) - Gestur: Kristianna Winther Poulsen
Beinleiðis sending saman við gesti. Hesaferð við Kristiannu Winther Poulsen í R7 studio í Havn.
Hugnaløtan er hvønn fríggjadag klokkan 13:00, endursent leygardag klokkan 10:00.
Helgi Abrahamsen leggur til rættis.
Trýst á pílin omanfyri fyri at hoyra sendingina.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Uppskotið sum flent varð eftir hevði komið væl við nú
Rák (29) 5G tøkni og undirskriftinnsavning móti, at føroyingar verða millum fyrstu í heiminum at fáa 5G
Byggigølan á Glasi - tey eru skelka!
Hugnaløtan (47) - Gestur: Jógvan Arge
Video: Kópur etur fisk áðrenn hann fer aftur í trolið
Prát við Arna Zachariassen um burðartal
Prát við Anfinn Olsen
Ferðslutrygd 43 ár í dag
Kópur oyðir toskastovnin í New Foundlandi
Samrøða við Jacob Vestergaard um Glasir
R7 Premier League (33) - 21. jan 2019
Republikanskt CO2 sirkus á Vaglinum í Havn
"Kom á 2069!" (45) - 18. jan 2019
Barbara Holm gevst sum blaðstjóri á Sosialinum
Prát við Virgar Dalsgaard um leiklutin hjá Emil Joensen í samband við "Merkið"
Javnaðarflokkurin avdúkar nýtt valevni
Ronaldo játtar seg sekan
Sølu- og marknaðarleiðarin í Miðlahúsinum er farin í annað starv
Tíðindi klokkan 12
Desember størsta vøkstur í arbeiðsplássum í USA nakrantíð
Bárður, Jacob, Bill og Kristin vilja ikki á fund við Kristinu Háfoss
Valskráin hjá KvF
Metis - Øll sendingin - 22. januar 2018
Sri Lanka - í botnleysari skuld til Kina - setir deyðarevsing í verk
Samband
Postboks 226
FO-600 Saltangará

robotstxt: allowed

filter: keep


text:
Nýggjastu tíðindini
Melda til tíðindabræv
Tíðindi - 8. februar 2018
Nýggi føroyski FIFA-dómarin, Kára á Høvdanum hevur fingið sína fyrstu altjóða uppgávu. Í mars skal Kára til Portugal, har hann skal døma úrvalskapping fyri U17-landslið
Í døgunum 12. til 18. mars fer Kári á Høvdanum til UEFA Elite Round í Portugal - Mynd: Hans Erik Danielsen
- Hetta verður ótrúliga spennandi og mennandi, og nú ræður um at taka av teimum møguleikum, ið ein fær, sigur Kári á Høvdanum við heimasíðuna hjá FSF.
Í døgunum 12. til 18. mars fer nýggi føroyski FIFA-dómarin, Kári á Høvdanum, saman við Jørleif Djurhuus, ið verður hjálpardómari, til Portugal at døma. Á skránni er bólkur 4 í UEFA Elite Round (Úrvalskapping) fyri U17-landslið við dreingjum.
Umframt vertslandið, eru liðini í kappingini Finnland, Sveis og Slovakia. So talan er um sterk lond, ið føroyski dómarin og hjálpardómarin skulu døma.
UEFA Elite Round er fyri tey lond, ið hava spælt seg víðari úr innleiðandi undankappingunum, sum vórðu spældir á heysti í 2017. Í fjør var føroyska U17-landsliðið við dreingjum til UEFA Elite Round á Kýpros. Og sum flestu kunnugt, spældu okkara dreingir seg víðari til EM-endaspælið.


text:
Ísraelski sendiharrin á vitjan í Føroyum í komandi viku
07-11-2018 - 08:27 - Jóanis Albert Nielsen
Í samband við teir afturvendandi ísraelsku filmsdagarnar, sum Filmsfelagið saman við ísraelsku sendistovuni í Keypmannahavn skipar fyri, fer nýggi ísraelski sendiharrin at seta filmsdagarnar í Havnar Bio mánakvøldið 12. november kl 20:00.
Sendiharrin, Benjamin Dagan, og frú Irit, koma á stutta óalmenna vitjan í Føroyum, har hann m.o. hittir løgmann, landsstýrismannin í uttanríkis- og vinnumálum, og aðrar politikarar. Eisini hittir hann ríkisumboðskvinnuna.
Áðren Benjamin Dagan var innsetur sum sendiharri í Keypmannahavn arbeiddi hann í Ísraelsku uttanríkistænastuni sum varaleiðari og leiðari á deildini fyri uttanríkis polittiska granskingarøkinum, Deputy General of the Foreign Ministry of Israel and Head of the Foreign Ministry’s Center for Political Research.
Ísraelska Sendistovan í Keypmannahavn hevur útvega tríggjar nýggjar ísraelskar filmar at vísa í Filmsfelagnum í næstu viku. Ísraelsku filmsdagarnir eru almennir og krevja ikki nakran limaskap. Filmarnir verða vístir í døgunum 12.–14. november.
Filmurin Foxtrot er einasti filmur úr Ísrael, sum er skotin upp at fáa eina Oscarvirðisløn og tí nógv tann kendasti úti í heimi. Tað var í fjør, at Foxtrot varð í uppskoti at fáa Oscarvirðislønina sum besti útlendski filmur. Foxtrot verður sýndur í upprunaversjón men við donskum undirteksti. Hinir filmarnir verða eisini sýndir í upprunaversjón, men við enskum undirteksti.
Filmsfelagið og fyriskipararnir vóna, at tikið verður væl ímóti hesum forkunnugu ísraelsku filmsperlunum.
Til frumsýningina av Red Cow mánakvøldið 12. november kl 20:00 verður boðið uppá eitthvørt gómagott úr Ísrael.


text:
Cambridge skeið á Fróðskaparsetri Føroya
Í heyst bjóðar Fróðskaparsetur Føroya út skeið í enskum. Skeiðini verða bjóðað út í samstarvi við Cambridge English Language Assessment. Talan er um skeiðini Cambridge English: Advanced og Cambridge English: Proficiency
Cambridge English: Advanced verður hildið frá 24. oktober 2013 til juni 2014 og undirvísingin er hósdagar kl. 13.00 – 16.00. Fortreytir fyri at luttaka er miðnámsstig A/B ella samsvarandi kunnleiki, eitt nú Cambridge English: First -royndin, førleiki í at nýta málið, talað og skrivað.
Cambridge English: Proficiency verður hildið frá 23. oktober 2013 til juni 2014 og undirvísing er mikudagar kl. 09.00 – 12.00. Fortreytir fyri at luttaka er, at Cambridge English: Advanced, málsligt students-. HF-, HH-prógv ella samsvarandi er staðið, eins og góður førleiki at nýta málið.
Skeiðsgjaldið er kr. 3.000. Gjaldast skal í seinasta lagi við skeiðbyrjan. Harafturat kemur próvtøkugjald, fyri Cambridge English: First kr. 1.300, fyri Cambridge English: Advanced kr. 1.400 og fyri Cambridge English: Proficiency kr. 1.500. Bæði skeiðs- og próvtøkugjøld skal flytast á konta 9870 – 428.097.1 í Suðuroyar sparikassa, viðm. navn og skeið.
Lærari er Sharon Christiansen og undirvíst verður á Fróðskaparsetur Føroya, Jónas Broncks gøtu 25, 4.hædd, 100 Tórshavn. Nærri upplýsingar um skeiðið fáast her ella á Setursskrivstovuni, tlf. 352500.
Próvtøkur eru juni 2014
Fyrivarni verður tikið fyri møguligum broytingum.
Tilmelding er á www.setur.fo, har tilmeldingarskjal er at finna. Tilmeldingarfreist 11. oktober 2013.
-
18.01.2019 Setrið Deildin fyri Heilsu- og Sjúkrarøktarvísindi Depilin fyri heilsugransking“11 for Health” verkætlanin verður víðkað"11 for Health" granskingarverkætlanin, sum Fróðskaparsetrið...
-
17.01.2019 FøroyamálsdeildinJens Dam Ziska settur sum vísindafólk at standa fyri útbúgvingini í listaligum arbeiðiLýst verður við upptøkutreytum til útbúgvingina í vár Jens...
-
16.01.2019 Setrið Deildin fyri Heilsu- og Sjúkrarøktarvísindi Depilin fyri heilsugranskingVæleydnaður heilsugranskingardagur í KongshøllDepilin fyri Heilsu- og Almannagransking skipaði hósdagin 10...


text:
Avlýst – Konsert við The Reverends
Tíanverri er konsertin við The Reverends avlýst vegna forfall, og verður ikki sum ætlað hóskvøldið.
——————————
The Reverends eru farnir nýggjar leiðir og nú sermerkja teir seg innan kreativan rokk/pop við rótum úr folk, nordicana og øđrum sjangrum, sum hevur teirra áhuga.
Seinasta útgávan var eitt sermerkt bland av myrkum indiepoppi við upplyftandi instrumentering. The Reverends hava brúkt nógva orku uppá at skriva nýggjan tónleik, sum teir ætla at borðreiða við í Mentanarhúsinum hetta kvøldið. Vit gleða okkum!
Limirnir koma frá sera ymsum tónleikaligum bakgrundum. Hetta hoyrist aftur í tónleikinum hjá The Reverends, sum ein spennandi og brúsandi heild.


text:
Góða Ovastevnu/
Nólsoyarmálarin
Fyri sjey árum síðani var eg stødd í Nólsoy leygardags-ovastevnudagin. Tá skipaði eg saman við Tórshavnar Kommunu fyri framsýning við málningum hjá Steffan Danielsen, sum Emil Thomsen, útgevari átti. John Dalsgarð og eg høvdu skrivað bók um Steffan Danielsen, hon kom út í september sama árið. Framsýningin gekk fyri seg í snotiliga barnagarðinum í Nólsoy og eg minnist, at júst henda upplatingardagin var rættiligt óveður, men allíkavæl vóru stak nógv fólk møtt til upplatingina. Har vóru 17 ómetaliga góðar myndir at síggja, onkrar teirra kunnu í dag síggjast í Listasavni Føroya. Birgir Kruse hevði leitað sær til Nólsoyar, hann helt røðu, sum sæst á blogginum hjá honum saman við nøkrum herligum fotomyndum hjá Ole Wich frá ferniseringini. http://birkblog.blogspot.com/2009_07_19_archive.html
Í storminum á Ovastevnu í 2009 minnist eg stóran blíðskap í onkrum køki - har var øl og alt møguligt; tað besta við at vitja í Nólsoy er umframt blíðskapin, at fleiri hava Steffansmálningar hangandi. Hann er og verður ein av mínum yndismálarum. Eg havi skrivað um Steffan Danielsen í einum donskum tíðarriti um outsidaralist, sum kemur í heyst. Her er eitt brot úr greinini:
Eitt hugtak sum outsidaralist gevur valla meining í Føroyum í fimtiárunum. Eitt lítið oyggjasamfelag í uttasta útjaðara í Europa er frammanundan rættiliga “outside” uttan listaakademi, konservatorium og tílíkt fínt, men við einum sprettandi umhørvi av viljasterkum listafólkum, sum eftir kríggið vóru vend heim eftir lokna útbúgving á kongaliga kunstakademinum í Keypmannahavn.
Allíkavæl tykist outsidaralist vera júst tað rætta hugtakið, tá talan er um ein einara sum Steffan Danielsen (1922-1976), sum livdi og arbeiddi í Nólsoy uttan fyri Tórshavn í útjaðaranum á tí uttasta útjaðaranum. Útjaðarahugtakið var til alla eydnu ikki uppfunnið tá, so flestir føroyingar munu hava verið væl nøgdir við staðseting sína í Norðuratlantshavi mitt í heimsins nalva ella beint við síðuna av. Tað var William Heinesen, sum skrivaði um nalvan og sum skrivaði um tornið á heimsins enda, men hann var eisini ein serstakliga týdningarmikil persónur fyri táverandi listaumhvørvið bæði sum aktivur málari, og ikki minst sum kurator og fyriskipari av fyrstu felagsframsýningunum av føroyskari list. Til eina tílíka Ólavsøkuframsýning í 1952 kom Steffan Danielsen fyrstu ferð við sínum myndum og varð møttur við eldhuga, serliga Jack Kampmann var hugtikin av Steffan – hetta segði Zacharias Heinesen mær. Myndirnar hjá Steffani vórðu hongdar á eitt heiðurspláss og hervið var ein av sermerktastu listafólkakarrierunum í Føroyum sett í gongd.
Tá fyrsta royndin at gera eina føroyska listasøgu kom út í 1982 í bókini “Føroysk list”, sum Emil Thomsen gav út skrivaði William Heinesen tekstin. Tað er her, hann lýsir Steffan Danielsen at vera tann mest sermerkta av teimum føroysku listamálarunum. Hann verður lýstur sum ein orðfáur maður, sjálvlærdur málari, sum gekk sínar egnu leiðir. Heinesen heldur ikki, at tað yvirhøvur bar hjá hesum málara at upptaka læring og tí heldur hann ikki, at listaskúlar sum so vóru relevantir fyri Nólsoyarmálaran.
Í mínari bók um Steffan Danielsen eri eg ikki ósamd við William sum so, hansara lýsing av Nólsoyarmálaranum er sjáldsama gløgg. Allíkavæl meti eg ikki, at Steffan Danielsen var ein mother natures son, ein óspiltur naivist, sum málaði uttan nakað kulturelt input, tvørturímóti. Steffan Danielsen var føddur við einum óvanliga sofistikeraðum móttakara, sum bæði gjørdi hann føran fyri at síggja sítt umhvørvi við æviga frískum eygum. Men harumframt granskaði hann verkini hjá starvsfelagum og listabøkur, og megnaði hervið at fevna rákini innan klassisku modernismu. Hansara myndir eru til tíðir kubistiskar, naturalistiskar impressionistiskar, symbolistiskar, men mest av øllum og altíð eru tær Steffanskar og takk og lov fyri tað.
Eg fari hervið at ynskja øllum eina góða Ovastevnu.


text:
Persónligt frælsi
Vit vilja, at øll menniskju, uttan mun til aldur, kyn, uppruna, trúgv, sosiala støðu og kynsligan samleika, skulu hava somu rættindi at liva og virka í Føroyum.
Vinnuligt frælsi
Vínnulívið skapar búskaparliga grundarlagið undir samfelagnum og skal sum høvuðsregla rekast í privatum høpi. Tað almenna skal avmarka sín leiklut mest møguligt, og høvuðsuppgávan er at
tryggja, at vinnan er burðardygg.
Tjóðskaparligt frælsi
Framsókn vil, at Føroyar gerast fullveldi. Bert ein fræls tjóð kann gerast fullgildugur limur í altjóða samfelagnum, við øllum teimum fyrimunum og skyldum hetta inniber.
01. Apr 2011
Framsókn skjýtur upp, at løgmaður skipar eina kreppustjórn, ið skal tryggja, at stórmálini, ið arbeitt hevur verið við, ikki detta niður fyri.Nú, tá ið Føroyum, mest av øllum, tørvar politiskar flokkar, ið vísa ábyrgd, ber ikki til at sleppa øllum á gólvið, bara tí at...
.
Leygardagin tók Janus Rein seg aftur sum tingmann fyri Framsókn og segði seg somuleiðis úr nevndini fyri flokkin.Janus staðfestir, at samstarvið millum hann og formannin í longri tíð, síðani løgtingsarbeiðið byrjaði, als ikki hevur verið nøktandi. Hetta er orsøkin til, at hann hevur valt at...
.
Hanna Jensen, tingkvinna fyri Framsókn spyr soljóðandi:1. Heldur landsstýrismaðurin, at tørvur er á einum yvirskipaðum almennum mentanarpolitikki?2. Heldur landsstýrismaðurin, at tørvur er á einum greiðari stuðulspolitikki fyri mentan og list?3. Kann ein samskipan av m.a. stuðli, ráðgeving, tilmælum o.ø. leggjast undir eitt mentanarráð/ listaráð, sum...


text:
Hagtøl fyri Vestmanna Bygdarráð fyri 2018
politikkur21-12-2018 - 10:45 - Jóanis Nielsen
Hagtølini fyri uppmøting á bygdarráðsfundum hjá Vestmanna Bygdarráði í 2018 eru nú gjørd. Tú kanst lesa hagtølini viðheftu pdf-fílu niðanfyri.
11 bygdarráðsfundir vóru í 2018. Full uppmøting var til 10 fundir.
Tá ið avboð kemur til at møta á bygdarráðsfundi, verða boð givin til tiltakslimin. Í 2018 kom tað fyri 4 ferðir, at bygdarráðslimur ikki fekk møtt á bygdarráðsfundi. Varalimir møttu á fund í 3 av førunum.
Fundirnir hjá Vestmanna Bygdarráði byrja við málunum, sum eru fyri opnari hurð, og síðani verða mál fyri afturlatnari hurð viðgjørd. Fundirnir enda við innanhýsis kunning og kjaki.
Í 2018 vóru 74 mál løgd fyri bygdarráðið, harav 11 mál vóru viðgjørd fyri afturlatnari hurð.
Í miðal vardi hvør bygdarráðsfundur 2½ tíma.


text:
Væleydnaður fótbóltsskúli
TB | 17/08/18
So gjørdist fótbóltsskúlin liðugur fyri í ár. Byrjað var sunnudagin, og ikki færri enn 160 børn hava luttikið í ár! Hettar er sostatt størsti fótbóltsskúlin, ið okur enn hava skipað fyri.
Hvørt ár royna okur at fáa onkran spennandi útlendskan venjara at skipa fyri. Í ár høvdu okur fingið tveir danir frá Joga Bonito Academy sum høvuðsvenjarar. Joga Bonito merkir “tað vakra spælið” á portugisiskum, og av tí sama var tað serliga teknikkur, fintur og driblingar, ið teir høvdu fokus á. Leikararnir lærdu hópin av smartum fintum og driblingum, og vónandi síggjast tær aftur, nú tá kappingarnar fara í gongd aftur. Joga Bonito-fýrarnir vóru eisini sera glaðir fyri at hava verið við til fótbóltsskúlan, og søgdu teir, at hetta eisini hevði verið eitt fantastiskt upplivilsi fyri teir.
Eisini høvdu okur fingið venjarar frá FSF á fótbóltsskúlan í ár. Pætur Clementsen, A-landsliðsvenjari hjá kvinnum, og Eli Hentze, U21-landsliðsvenjari hjá monnum, vóru á skúlanum mána- og týsdagin, og høvdu teir nakrar sera spennandi venjingar saman við børnunum. Deiligt at síggja, at FSF er ein viðleikari, tá okur skipa fyri einum slíkum tiltaki, og spennandi hjá børnunum, at landsliðsvenjarir koma at venja tey.
Ikki minst, so vóru okra egnu dugnaligu venjarir við á fótbóltsskúlanum. 20 lokalir venjarir vóru við til fótbóltsskúlan, og okur ivast ikki í, at eisini teir hava fingið nýggjan íblástur til dagligu venjingarnar.
Sum nakað nýtt í ár, so var fótbóltsskúlin longdur við ein degi. Fyrr hevur hann verið tríggjar dagar, men í ár valdu okur at longja við einum degi, og hesin fjórði dagurin varð brúktur til kappingar og dystir burturav.
Í ár skipaðu okur eisini fyri tiltøkum fyri børnini uttanfyri sjálvan fótbóltsskúlan. Týskvøldið varð skipað fyri barnadiskoteki, har kendi tónleikarin Pól Arni Holm var DJ. Eisini vóru ymisk spøl, og skipað varð eisini fyri einari fótbóltskviss. Uttanfyri høvdu okur gjørt ein ‘mega borðfótbóltsvøll’, umframt at børnini spældu á FIFA-vøllinum. Nógv børn vóru til tiltakið týskvøldið, og tað var sera stuttligt at síggja tey hugna sær saman eisini uttanfyri vøllin.
Í ár var eisini møguligt hjá luttakarum norðanfjørðs at gista í Trongisvágs skúla. Hetta sást eisini aftur í luttakaratalinum. Gott og væl 40 børn aðrastaðni frá luttóku á fótbóltsskúlanum í ár.
Fótbóltsskúlin endaði tórsdagin í skúlagarðinum í Trongisvágs skúla, har luttakararnir fingu handað luttøkuprógv, heiðurstekin og ein fótbólt. Og sjálvandi var kaffi, køkur og annað gott at fáa hjá luttakarunum og øllum teimum mongu, ið vóru komin til handanina.
At skipa fyri einum slíkum fótbóltsskúla krevur nógv, og vilja okur takka øllum teimum, sum hava givið eina hond – bæði á og uttanfyri vøllin. Uttan hesa hjálp og vælvild frá øllum bar ikki til at skipa fyri einum slíkum fótbóltsskúla.
Hetta sjálvbodna arbeiðið má á ongan hátt undirmetast, og er tað sjálvur grundarsteinurin fyri eitt felag sum TB.
Eisini vilja okur takka Tvøroyrar Kommunu og høvuðsstuðlunum hjá fótbóltsskúlanum í ár, BankNordik, MTV Byggivirkið og Varðanum Pelagic.
Okur gleða okum longu at síggja øll aftur á fótbóltsskúlanum 2019!
Ungdómsdeildin í TB
Myndir frá fótbóltsskúlanum
Fleiri myndir síggjast á Facebook-síðuni hjá Fótbóltsskúlanum um hetta leinkið.


text:
Í samband við at Eyðun lat úr hondum sína triðju solo fløgu síðsta summar, Dagur legst at degi, verður nú farið ein túr runt landið við bólki at framføra nýggjar og eldri sangir.
Eyðun hevur útgivið tilfar síðani 1984, tá hann sum blaðungir slapp uppí part á fyrstu Frændur útgávuni. Síðani eru nógvir sangir komnir frá Eyðuni, bæði saman við Frændum, saman við Terja, sum solistur og í øðrum høpi eisini.
Við sær á hesu rundferðini hevur Eyðun sera góðar tónleikarar. Á guitar er framleiðarin Hans Poulsen, á trummum Jósva Debes, á bass Jóhannus á Rógvi og á keyboard Pætur við Keldu.


text:
Fyri stuttum komu úrslitini aftur frá samskiparunum av eini “próvtøku” fyri starvsstovur – og vit hava staðið við einum 12-tali.
Kanningarførleikarnir eru mentir og settir í verk hesi seinastu árini á granskingarsetrinum iNOVA á einum framkomnum massaspektrometriskum (UPLC MS/MS) kanningartóli, hetta við hollum stuðli frá kanningarstovuni MTM á Örebro Universiteti í Svøríki. PFAS verður nýtt sum stytting fyri bæði per- og polyfluoreraði alkylevnir, har mest kenda evni í bólkinum er PFOS. Hetta eru umhvørvisdálkandi evni, sum serliga finnast aftur í fiski, kjøti, sjófugli og hvali. Her heima eru kanningar gjørdar av fiski, bæði pelagiskum fiski og aldum laksi. Av tí at sera smáar nøgdir eru at finna av PFAS evnum í føroyskum fiski, er neyðugt við ógvuliga neyvum og viðkvæmum tóli, og stendur eitt tílíkt á iNOVA.
Verkætlanin “PFC í fiski” var framd av almennum stovnum saman við nøkrum privatum fiskivinnufyritøkum við stuðli frá Granskingarráðnum. Kanningarnar vórðu framdar á tóli, sum Vinnuframi keypti til endamáls at fremja framkomnar kanningar í Føroyum. Granskingardeildin á Umhvørvisstovuni hevur havt verkætlanarleiðsluna undir hond og hevur framt kanningarnar. Umframt Umhvørvisstovuna hava hesir stovnar og fyritøkur luttikið í verkætlanini:
Deildin fyri Arbeiðs- og Almennaheilsu, Fróðskaparsetur Føroya, Heilsufrøðiliga Starvsstovan, Faroe Pelagic, Luna/Hiddenfjord og Varðin Pelagic.
Frágreiðing frá verkætlanin “PFC í fiski” er at finna her.
Niðanfyri á Mynd 1 sæst innihaldið av hvørjum PFAS evni sær í flaki av ávikavist makreli (Varðin Pelagic), makreli (Faroe Pelagic), gullaksi, svartkjafti, sild og aldum laksi.
Mynd 1. PFAS innihald fyri hvørt evni sær í flaki.
Mynd 2 vísir samlaðu mongdina av PFAS evnum í tí kannaða fiskinum í verkætlanini “PFC í fiski” frá 2015, samanborið við samsvarandi fiskasløg úr øðrum havøkjum og árstølum.
Mynd 2. PFOS í makreli undir Føroyum í 2015 samanborið við makrel úr øðrum havøkjum og árstølum. Um ikki annað er tilskilað, eru kanningarnar gjørdar av flaki. Víst verður til frágreiðingina fyri nærri kunning um tilvísingarnar.
Nærri fæst at vita við at ringja til Mariu Dam á Umhvørvisstovuni, tlf. 342400, ella við at senda okkum ein teldupost á us@us.fo« Aftur
Ljóðkanning í Kollafirði
15-01-2019
Nýggjársbál
29-12-2018
Skerdar avgreiðslutíðir á jólum
19-12-2018
CO2 útlátið øktist munandi í fjør
17-12-2018
Yvirtøka av kort- og landmátingarmy…
11-12-2018
Viðmerkingar til góðkenning av elpr…
10-12-2018
Nær koma næstu vindmyllurnar?
03-12-2018
Tríggir góðir vinnarafilmar um endu…
06-11-2018
Nýggj topografisk føroyakort
16-10-2018
Saman rudda vit Føroyar – leygardag…
07-09-2018


text:
Skalt tú hava talgilda rokning?
Allir almennir stovnar, onkrar kommunir og nakrar privatar fyritøkur, ynskja nú at fáa talgildar rokningar. Tí hava vit ment eina tilmeldingarskipan, sum sendir talgildar rokningar automatiskt.
Tú – sum luttakari – fært eina tilmeldingarváttan og bókhaldarin hjá tær fær rokningina. Men tú mást útfylla GLN nr. – ella velja títt arbeiðspláss í okkara lista – fyri at bókhaldarin skal fáa rokningina talgilda.
GLN nummar er eitt nummar, sum førir rokningar beinleiðis til bókhaldið.
Sí videoklippið hvussu tú skal gera.
Legg til merkis, at vit hava (næstan) øll GLN nummur skrásett í okkara skipan, men hevur tín fyritøka/kommuna/stovnur júst fingið eitt GLN nr., er ikki vist, at vit hava fingið tað skrásett her hjá okkum. So mást tú geva okkum eitt praj.
Sí her, hvussu tú skalt gera >>
Hevur tú spurningar ella ert í iva um eitthvørt, ert tú sera vælkomin at venda tær til okkara. So hjálpa vit fegnar.


text:
Sverri Egholm
01.06.2018 - 13:19
Í kvøld verður Handilsgøtan ein av miðdeplunum fyri Mentanarnáttini í Havn.
Handlarnir í Handilsgøtuni, ið er Doktara Jakobsensgøta við síðugøtum, hava veruliga spílað seg út, og har verða nógvar ymiskar mentanarligar upplivingar í gøtuni. Fleiri av okkara fremstu tónleikarum koma á pall, handlarnir hava leingi opið og eisini kemur Frumbiti út á gøtuna at gera mat, so ongin nýtist at ganga svangur.
Í ár eru tveir pallar, FK pallurin og Úti Lív pallurin. Tiltakið byrjar klokkan 17 og tónleikur verður at hoyra út á náttina.
Umframt sjálva skránna, so koma Faroe Flips eisini at luttaka, vit leita eftir ársins kovboy, hoppiborg, Myndaboks, andlitsteknari, gyklarar verða á gøtuni, livandi modellir, eldshow, myndaframsýning við nakinmyndum hjá Miriam & Janus og nógv góð tilboð og tímatilboð ínni í handlunum á gøtunum.
Skráin fyri tiltakið er hendan:
FK pallurin
17:00 Gykl og søga við Rógva
18:00 Team Hydra – fimleikur
18:30 Høgni Reistrup
19:15 Allan Tausen
20:00 Janus á Húsagarði & vinmenn
20:45 Hanus G
21:45 Eyðun Nolsø
22:45 Sámal Ravnsfjall
00:00 Danny Baldursson (frá Danny & the Veetos)
Úti Lív pallurin
18-19 Bombaclat Crew
19-20:30 Fred Ruddick
20:30- 22 Mariumessa á Vári
22-23 Heiðrik á Heygum (DJ set)
23-00 Dan Helgi
00-01 日本からの女の子
kl.01-?? Silvurdrongur
kl.??-02:59 Antony Charles


text:
Samband:
Frítíðarskúlin í Hoyvík
Vegurin Langi 23
188 Hoyvík
Stovnsleiðari:
Bjarni Beder
tlf.: 214789
bjarnibe@torshavn.fo
Álitisfólk:
Jórun Súsanna Jacobsen
Trygdarumboð:
Gólvtelefon: 212729
3. fl.: 282927
Fríggjadagin 5. des. verður skipað fyri diskoteki fyri børnunum í 3. fl. Tiltakið verður í hølunum hjá frítíðarskúlanum í Hoyvík.
Mikudagin 10. des. fara vit út at eta. Hetta gjalda børnini sjálvi, og kostnaðurin verður uml. kr. 70,- - meira kunning seinni!
Mikudagin 17. des. verður ársins seinasta bingo á skránni, og sjálvandi verður tað eitt JÓLABINGO.


text:
Ja so kláraði hann eisini at seta føroyskt met í 400 blandað. Kristian Martin Joensen átti gamla metið á 4:39.08 frá 1997, men í dag svam Pál Joensen úr Suðuroyar Svimjifelag teinin á 4:37.01. Sjálvsagt ógvuliga ógvuliga flott av vágbinginum, um enn vit eftirhondini bara vænta meira og meira av honum.
Sum viðfesta mynd vísir, so stóð Kristian Martin sjálvur á kantinum og heppaði á Pál Joensen, tá ið Pál tók metið. Soleiðis er tað lukkutíð í føroyskari svimjing; at svimjararnir gjarna vil eiga metið eina løtu, men so eisini ynskja at tey verða tikin aftur. Vit skulu jú helst gerast betri og betri allatíð, so at okkara svimjarar ein dag kunnu standa seg móti heimsins kempum.
Og hvør veit, kanska er tann dagur her longu 1. desember, tá ið Pál og Kári og hini skulu kappast á Norðurlendsku JuniorMeistarastevnuni 2007, á heimabana í Tórshavn. Man torur einki at vænta, tí bara éitt gullmerki hevði verið óhugsandi fyri bara nøkrum fáum árum síðani. Meen men… um vit hyggja at tíðunum, og at tíðunum hjá hinum… so sær tað gott út 🙂


text:
Almenn áheitan á Høgna Hoydal
Sum ein av teimum 18, ið tóku undir við nýggju fiskivinnunýskipanini, heiti eg staðiliga á landsstýrismannin í fiskivinnumálum um at steðga við at bjóða veiðirættindi út á afturlatnari uppboðssølu.
Í mini verð eitur onki afturlatin uppboðssøla, tí sjálvt hugtakið uppboðssøla inniheldur opinleika og gjøgnumskygni. Á afturlatnari uppboðssølu fær tann, sum gevur boð, ikki høvi at reagera upp á boðið hjá øðrum, og tí er talan als ikki um uppboð. Á eini uppboðssølu er tvingandi neyðugt, at tey bjóðandi vita, hvørjum tey eru uppi ímóti, og hvussu høg mótboðini eru.
Sambært sprotanum er allýsingin av orðinum uppboð: almenn søla har ið tann sum býður hægst fær vøruna, uppboðssøla, søluuppboð, auktión, keypa el. selja á uppboði.
Gjøgnum alt uppskotið um fyrisiting av sjófeingi verður orðingin “at bjóða út á uppboði” brúkt. Tað kann als ikki pilkast við ta sannroynd, at tá løgtingsfólk hava viðgjørt uppboðssøluna, hava øll havt somu fatan av hugtakinum uppboðssøla, nevniliga hana, sum Sprotin so væl allýsir. Tí kann tað lættliga skiljast sum, at landsstýrismaðurin nú toyggir og boyggir eitt hugtak og eina skipan, sum øll inntil nú hava havt somu fatan av.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Vestmanna sangkór hevur várkonsert
19.05.2014
Sunnudagin 25. mai hevur Vestmanna sangkór várkonsertir í Haldarsvíkar kirkju kl. 11.00 og í Vestmanna kirkju kl. 16.00.
Á skránni verður eitt fjølbroytt úrval av føroyskum, norðurlendskum og enskum sangum. Millum føroysku sangirnar eru “Várlongsil”, “Fuglur letur av gleði” og “Nú hitar sólin bjarta”.
Eisini syngur kórið íslendskar, danskar og enskar sangir. Millum teirra kunnu nevnast “Smávinir fagrir” eftir Jónas Hallgrímsson og Jón Nordal, “Græsset grønnes”, ið William Heinesen yrkti, og Kári Bæk gjørdi lag til, og “Lord, make me to know” hjá William Byrd.
Tað er Benjamin Gaasedal, ið stjórnar Vestmanna sangkóri.
Øll eru hjartaliga vælkomin til konsertirnar sunnudagin 25. juni í Haldarsvíkar kirkju og í Vestmanna kirkju.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Orð og lag: Signar í Homrum
Kom her mín skattur, og sit her hjá mær
lat meg vita hvat tú fegin vil
Sig mær hvønn tú hevur spælt við í dag,
hvønn tú teknaði hjartaði til
Er okkurt sum bagir, so sig tað við meg
fyri ongum eg siga tað skal
Í tínum eygum síggi eg dreymar,
og stjørnur í túsundatal
Hevur tú hug til at spæla eitt spæl,
ella kanska bert sita í frið
Vit kunnu eisini ganga ein túr,
og tú taka dukkuna við
Minnist tú hundin vit sóu í gjár,
og sum gekk aftaná okkum heim
Á vegnum vit hentaðu bunti av sóljum,
við ánna so vøkur og rein
Seinni í kvøld tá vit fara at sova,
so legg teg hjá mammu og mær
Eg skal finna uppá eina søgu,
og syngja ein sang fyri tær
Og meðan tú sovnar, eg kíni títt hár
og varliga balli teg inn
Fevni teg í mínum ørmun, ímeðan
tú sveimar í dreymarnar inn


text:
Orð: Petur Jacob Sigvardsen
Lag (5. mars 2007): Knút Olsen
Viðmerking: Yrktur um halvarðsøkuleitið 2007.
Í Dekapolis Jesus gekk ein dagin,
har deyvan mann hann leiddi út um staðin,
hann dumbur var og kundi ikki røða,
tey biðja Jesus bønliga hann grøða.
Har einsæris tá Jesus undur gjørdi,
í oyru stakk og spýtt á tungu førdi,
mót himni hann sítt “Effata”so segði,
straks mælti maður, aftur hoyrn hann hevði.
Straks frøddust fólk í hesum heidna staði,
tá dumbi maður talaði so raðið:
“Alt sera væl víst Jesus gjørt oss hevur,
tey deyvu hoyra, málleys málið gevur”.
Tann sama megi var í Jesu orðum,
sum tá ið heimur skaptur varð í forðum.
Gud talaði, so uddi lív á foldum,
í havi, luft, á landi og í moldum.
Av syndini vit deyv og dumb øll vóru,
í djúpa avgrund vit frá Gudi fóru,
vit kundu hvørki syngja ella biðja,
og hoyrdu ei, hvat Gud oss vildi siga.
Men undur stórt, at orðið hold er vorðið,
av Jesu munni er tað okkum borið,
og “opna teg”, so man hann okkum bjóða,
so lov og tøkk um frelsu hans kann ljóða.
Ja, opna tú, vár Gud, várt trúaroyra,
so tíni gleðiboð vit kunnu hoyra,
at tú hvønn lívsins dag vilt við oss vera,
– og okkum sæl av miskunn tíni gera.


text:
1. august 2018
Skrivstovan í SMS sóknast eftir royndum skrivstovufólki til vanligar bókhaldsuppgávur.
Á SMS skrivstovuni starvast 7 fólk.
Uppgávurnar á SMS Skrivstovuni eru at taka sær av umsitingini hjá P/F SMS samtakinum.
SMS samtakið fevnir um 2 handilsmiðstøðir, handlarnar Bónus, Mylnan og Miklagarð og nøkur onnur minni dótturfeløg.
Vit hava eitt gott skrivstovutoymi, vit hava nógv at gera, umframt spennandi avbjóðingar í gerandisdegnum.
Starvið skal setast skjótast tilber.
Starvið verður lønt sambart avtalu.
Nærri fæst at vita um starvið frá Susanne Nielsen teldupost susanne@sms.fo ella Mary Husgaard teldupost mary@sms.fo. Eisini ber til at ringa á telefon 341900 og spyrja eftir Susanne ella Mary.
Umsókn við prógvum, (royndum) livsrensli og viðkomandi skjølum skulu sendast til:
Teldupost susanne@sms.fo ella
P/F SMS, Postboks 1059, 110 Tórshavn
Umsóknarfreistin er 30. august 2018.


text:
Runavíkar Kommuna fer nú undir at skifta graslíkið á fótbóltsvallunum á Skála og í Runavík.
Magnus Rasmussen, borgarstjóri, og Óli Ludvig, stjóri í pitch.fo, skrivaðu seinnapartin undir avtalu um veitan av tveimum Greenfields vallum.
Pitch.fo umboðar Unisport, sum er størsti veitari av graslíkisvallum í Norðurlondum. Umboð fyri Unisport koma til Føroya í næstum at skifta vallirnar, og verða teir báðir skiftir nú í summarsteðginum.
Vallirnir, sum verða skiftir út, eru nakrir av teimum seinastu við gomlu svørtu gummiinnfyllingini, og var tað tí ein treyt hjá Runavíkar Kommunu, at nýggju valllirnir fingu grøna gummiinnfylling.
Graslíkið er av hollendska slagnum, Greenfields, og vera hesir vallir nógv nýttir kring heim. T.d. hava heili 6 av teimum 8 feløgunum, sum hava graslíkisvøll í norsku Tippeligaini, vøll av merkinum Greenfields.
Runavíkar Kommuna fegnast um, at vallirnir nú loksins verða skiftir, og vónar, at tað verður til gagns fyri fótbóltin á Skála og í Runavík.


text:
Thordis Hansen, Sonni Djurhuus, Anni Joensen og June-Eyð Joensen - Skúlin við Streymin
Indlæst på færøsk af Hallgerð Mote
Føroyar eru 18 oyggjar, sum liggja í Norðuratlantshavinum millum Noreg, Ísland og Skotland. Føroyar eru í ríkisfelagskapi við Danmark og Grønland.5
Føroyar eru ein tjóð, og flagg okkara eitur Merkið. Tað varð teknað í 1919, men varð ikki viðurkent fyrr enn 25. apríl 1940. Síðani 1947 hevur 25. apríl verið hildin sum flaggdagur føroyinga.7
Nýggja skjaldramerki Føroya er av einum veðri á bláum skjøldri, sum løgmaður, stjórnarráð og sendistovur brúka. Veðrurin hevur verið innsigli hjá løgmanni síðani miðøldina og var eisini á tí fyrsta føroyska flagginum, sum vit vita um.9
Tórshavn er høvuðsstaður í Føroyum og millum minstu høvuðsstaðir í heiminum. Her er løgtingið, almenna umsitingin og mangt annað, sum vanligt er í einum býi.11
Tað búgva okkurt um 50.000 fólk í Føroyum. Fyrstu ferð fólkatalið fór upp um 50.000 var í 2017. Nógvir føroyingar búgva eisini í øðrum londum, bæði í Norðurlondum og úti í heimi.13
Í Føroyum tosa vit føroyskt. Hóast føroyskt er eitt lítið mál, so er tað eitt mál við nógvum málførum. Bókstavurin “ð” er bara til í føroyskum og íslendskum skriftmáli. Tó hevur “ð” onga úttalu á føroyskum longur.15
Ólavsøka er tjóðarhátíð okkara. Hon verður hildin 28.-29. juli í Tórshavn. Á ólavsøku verður tingið sett, og nógvir føroyingar koma saman hesar dagarnar til ymisk tiltøk.17
Føroysku klæðini eru tjóðbúni okkara. Føroysk klæði verða brúkt til nógv ymisk høvi, eitt nú á ólavsøk, til brúdleyp og føroyskan dans.19
Føroyskur dansur stavar úr miðøldini. Hetta er ein dansur uttan ljóðføri, ístaðin kvøða vit. Kvæðini siga ofta søgur um hetjur úr gomlum døgum.21
Fuglalívið í Føroyum er ríkt. Umleið 54 fuglasløg eiga her um summarið. Eitt teirra er tjaldrið, sum er tjóðfuglur okkara. Sagt verður, at tjøldrini koma á grækarismessu 12. mars, og hesin dagurin verður eisini hildin.23
Vanligasti vøksturin er graslendi. Tað vaksa okkurt um 400 plantusløg í Føroyum. Eitt teirra er sóljan, sum eisini er tjóðarblóma okkara. Hon blómar í mai og juni.25
Ferðavinnan er í vøkstri. Nógv ferðafólk leita sær til Føroya at uppliva náttúruna, mentanina og matin. Størstu vinnurnar eru tó fiskivinnan og alivinnan.27
Foto/ Myndir/ Asseq/ Valokuva/ Guvvieh:
S1: EileenSanda + Erik Christensen commons.wikimedia.org + RAV_ - pixabay.com
S1+10+24+28: Thordis Dahl Hansen
S4+14+26: Postverk Føroya - Philatelic Office - commons.wikimedia.org
S6: Birgir Kruse
S8: Marmelad - commons.wikimedia.org
S12: Erik Fløan - commons.wikimedia.org
S16+20: Eileen Sandá - commons.wikimedia.org
S18: Erik Christensen - commons.wikimedia.org
S22: Silas Olofson


text:
Hørður kemur heim
Hørður Askham hevur í dag gjørt sáttmála við HB.
Hann er uppvaksin hjá okkum, men eftir at hava spælt vaksnamannafótbólt fyrst hjá grannunum og siðani í Klaksvík, vendir hann nú endiliga heim.
24 ára gamli verjuleikarin hevur vant við HB seinastu tíðina og nú kunnu vit vátta søguna um, at hann skal spæla í reyðum og svørtum næsta ár.
Higartil hevur hann spælt 145 dystir í bestu føroysku fótbóltsdeildini og hevur skorað seks mál. Harumframt hevur hann spælt 12 dystir í Løgmanssteypinum, átta í Europa League og tveir í Champions League.
HAVNAR BÓLTFELAG
Gundadalur | P.O. Box 1333 | FO-110 Tórshavn | Faroe Islands | Tel +298 781904 | hb@hb.fo
Zircon - This is a contributing Drupal Theme
Design by WeebPal
.


text:
Almennur pallborðsfundur um fólkaflyting og fólkavøkstur
Týskvøldið 9.apríl kl. 19 verður skipað fyri almennum pallborðsfundi um fólkaflyting og fólkavøkstur í Norðurlandahúsinum.
Føroyar hava eina stóra avbjóðing við minkandi fólkatali og vantandi tilflyting. Í heyst setti landsstýrið ein arbeiðsbólk at gera eina heildarætlan fyri, hvussu vit steðga fólkafráflyting og skapa fólkavøkstur.
Í samband við, at heildarætlanin er liðug og er handað landsstýrinum verður skipað fyri almennum pallborðsfundi um fólkavøkstur í Norðurlandahúsinum týskvøldið 9. apríl kl. 19-21.
Á tiltakinum fer arbeiðsbólkurin, sum hevur gjørt heildarætlanina at hava framløgu og Annleyg Lamhauge fer at greiða frá kanningini, sum Fólkaheilsuráðið hevur gjørt av trivnaðinum millum føroyingar.
Í pallborðinum sita formenninir í politisku flokkunum, og áhoyrararnir fáa høvi at seta spurningar.
Evnini pallborðið fer at kjakast um eru m.a.:
- Hvussu fáa vit fleiri at taka útbúgving í Føroyum?
- Hvat kann gerast fyri at betra um lívskorini í Føroyum?
- Hvussu styrkja vit tilknýtið til okkara útisetar?
- Og hvat ætlar politiska skipanin at gera fyri at venda gongdini?
Orðstýrari verður Jón Brian Hvidtfeldt.
-
17.01.2019 FøroyamálsdeildinJens Dam Ziska settur sum vísindafólk at standa fyri útbúgvingini í listaligum arbeiðiLýst verður við upptøkutreytum til útbúgvingina í vár Jens...
-
16.01.2019 Setrið Deildin fyri Heilsu- og Sjúkrarøktarvísindi Depilin fyri heilsugranskingVæleydnaður heilsugranskingardagur í KongshøllDepilin fyri Heilsu- og Almannagransking skipaði hósdagin 10...
-
15.01.2019 Føroyamálsdeildin Til lesandiStakskeið á Føroyamálsdeildini várið 2019Lesturin byrjar aftur á Føroyamálsdeildini 4. februar. Í vár...


text:
Grein um trygd á sjónum í altjóða vísindatíðarriti
Grein um alduvánir og trygd hjá minni førum á sjónum er í seinastu útgávuni av vísindatíðarritinum Marine Structures. Tveir av rithøvundunum starvast á Náttúruvísindadeildini.
Í nøkur ár hava veðurstovnar brúkt alduvánamodellir til at boða frá um aldu hædd, rætning og perioduna av aldu, sum er beinleiðis orsakað av vindi og av tungari aldu uttan av havi. Seinastu árini hevur ein vaksandi áhugi verið fyri at menna modellir, sum kunnu veita neyvari vánir og boða frá vandasjógvi, sum ikki kann lýsast við siðbundnu parametrunum eina. Í greinini er ein gjøgnumgongd av parametrum og ávaringar vísitølum, sum hava verið í uppskoti og kannaði seinastu árini, við serligum atliti til at menna eina tænastu fyri minni skip og bátar.
Tað eru Bárður A. Niclasen og Knud Simonsen á Náttúruvísindadeildini, sum saman við Anne Karin Magnusson á Norsk Meterologisk Institut, sum hava skrivað greinina. Í greinini eru heilar 155 tilvísingar til vísindagreinar, tøknifrágreiðingar og bøkur, umframt at samskifti hevur verið við starvsfelagaðar á Norsk Teknisk Universitet, ráðgevingarfeløgunum Safetec Nordic og Det Norske Veritas og á veðurstovnunum ECMWF í Onglandi og franska Meteo-France.
Arbeiðið við hesari greinini byrjaði sum partur av PhD-arbeiðinum hjá Bárður A. Niclasen á Náttúruvísindadeildini, ið varð fíggjað av Statoil-bólkinum, og varð gjørt liðugt í einari verkætlan, sum varð stuðlað av Granskingarráðnum og Fiskivinnuroyndir undir Fiskimálaráðinum.
-
17.01.2019 FøroyamálsdeildinJens Dam Ziska settur sum vísindafólk at standa fyri útbúgvingini í listaligum arbeiðiLýst verður við upptøkutreytum til útbúgvingina í vár Jens...
-
16.01.2019 Setrið Deildin fyri Heilsu- og Sjúkrarøktarvísindi Depilin fyri heilsugranskingVæleydnaður heilsugranskingardagur í KongshøllDepilin fyri Heilsu- og Almannagransking skipaði hósdagin 10...
-
15.01.2019 Føroyamálsdeildin Til lesandiStakskeið á Føroyamálsdeildini várið 2019Lesturin byrjar aftur á Føroyamálsdeildini 4. februar. Í vár...


text:
Leys lestrarpláss í august 2013
Setrið og universitetini í grannalondunum geva fólki møguleikan at søkja inn á leysu plássini, ið eru eftir á ymsu útbúgvingunum.
Flestu útbúgvingarnar í Norðurlondum og UK, sum vit hava kunnleika til, geva ungfólki møguleika at søkja at sleppa inn á leysu plássini, um tað framvegis eru nøkur leys, tá uppgerðin yvir tey, sum hava søkt inn ”rættstundis”, er úti nú umleið 1.august. Síðani ber til at søkja leysu plássini, sum eru eftir, áðrenn lesturin byrjar.
Leys lestrarpláss í Føroyum
Leys lestrarpláss eru til hesar bachelorútbúgvingarnar á Setrinum:
- Føroyskt mál og bókmentir, byrjar 2. september
- Orku- og umhvørvisverkfrøði, byrjar 19. august
- Smátjóðir og altjóðagerð, byrjar 2. september
- Politikkur og umsiting, byrjar 2. september
Til ber at søkja um upptøku fram til lestrarbyrjan.
Upptøkutreytirnar síggjast her
Umsóknarskjal kann heintast her
Samband: Holger Arnbjerg, tlf. 292513.
Leys pláss í londunum rundan um okkum
Í Danmark her ella á heimasíðuni hjá teimum ymsu universitetunum.
Í Noregi her
Í Svøríki her
Í UK her
-
17.01.2019 FøroyamálsdeildinJens Dam Ziska settur sum vísindafólk at standa fyri útbúgvingini í listaligum arbeiðiLýst verður við upptøkutreytum til útbúgvingina í vár Jens...
-
16.01.2019 Setrið Deildin fyri Heilsu- og Sjúkrarøktarvísindi Depilin fyri heilsugranskingVæleydnaður heilsugranskingardagur í KongshøllDepilin fyri Heilsu- og Almannagransking skipaði hósdagin 10...
-
15.01.2019 Føroyamálsdeildin Til lesandiStakskeið á Føroyamálsdeildini várið 2019Lesturin byrjar aftur á Føroyamálsdeildini 4. februar. Í vár...


text:
Kæru foreldur Gamla First Classskipanin verður stongd, tí skúlaverkið skiftir yvir til Office 365. Henda nýggja skipanin hevur ómetaligar nógvar møgulleikar - biði tykkara barn vísa tykkum, hvussu ta… Les meira »
"TØKNI – EIN GÓÐUR TÆNARI, MEN EIN RINGUR HARRI"Hetta er heitið á fyrilestri, sum Jan Ziskasen, stjóri á Føroya Tele, kemur at hava á felags foreldrafundi í Løkshøll týskvøldið 4. apríl kl 19.00 Teld… Les meira »
Góði 8 b Mikudagin 29/3 fara vit til Fuglafjarðar til leik bussur koyrir frá skúlanum 11,45 og varir alt umleið 2 tímar. Skúlin leggur út fyri bussin, men tit mugu sjálvi gjalda fyri leikin. Kostna… Les meira »


text:
Takk fyri ein góðan fund. Um tað er nakað, tit ivast í, so ringja ella smsa tit bara til mín. Vh. Sólva tlf. 507014.
Hetta eru avtalur vit gjørdu á foreldrafundinum:
Foreldraumboð: Høgni - Rebekka - Hanna - Esbern
Hesi kunnu vit heita á, um tørvur er á t.d. bilum, kakum ella eitthvørt annað.
Foreldrabólkar:
Nov - des: Markus - Helgi - Heri - Høgni - Natalia
Feb - mars: Boas - Eyð Elisabet - Bjørt - Liam - Alfred
Mai - juni: Jóanis - Smæra - Fríða - Finnur
Hesi skulu skipa fyri tiltøkum fyri flokkinum.
Tey sum ikki eru komin á nakran lista, kunnu bara smsa til mín og siga, hvar tey ynskja at vera.
Avtala bleiv eisini gjørd um at flyta 200 kr pr. næm. á eina kontu, har vit kunnu keypa ymiskt til flokkin, s.s. mappur, heftir og límstiftir og kanska onkran ís í summar. 100 kr pr. næm. fara til ymiskt jólapynt s.s. jólaperur.
Spælibólkarnir leggi eg á eitt leinki niðanfyri her :)


text:
Orð og lag: Einar Ekberg
Týtt úr svenskum: Zacharias Zachariassen
Upprunaheiti: Jerusalem
Av fjalsins brún hann lítur yvir staðin, har sólin
bakar bygningarnar á, men fremst og høgt
upphevjað henda dagin hitt stolta templið
skyggjandi hann sá. Við eygum starir hann,
sum gjøgnumtreingja hin fagra ham, ið hylur
svára neyð. Hann sær, at synd og vantrúgv
útisteingja tær signingar, ið hann so mangan beyð.
Og Jesus græt, hans eyma hjarta bløðir
av heitum kærleika til tey, hann sær, um
hetta fólkið – sínar egnu brøður – sum vilst
í døprum syndamyrkri var. Hann hoyrir larm
av staðsins veitslugaman og gleim og dans
til leik og bjølluspæl. Men tá í vestri hvørvur
sólargælman, fer Jesus syrgjandi um Kedrons
dal.
Jerúsalem, Jerúsalem, tú arma, sum støðugt
eykar tína syndamongd! Eg vildi teg sum
ungamamman varmað, men fyri mær var hurð
tín alsamt stongd. Jerúsalem – á, um tú bara
visti, hvat her til frið og besta tænir tær, men
fjalt nú er tað – sjónina tú misti – tú kendi ei ta
tíð, tú vitjað varð!


text:
Orð: Zacharias Zachariassen
Lag: Jóannes á Váli
1. Um lívsmynstrið fløkt tykist vera og høpisleys
vevarans sløg, um mangt er, sum tungt er at
bera, og vikna tey riðandi knø, um sansir og
evni enn bila, og menningin tarnað enn er,
Gud hevur tó alt so tilskilað, at brek hann til
signingar ger!
2. Alt tykist sum endar og knútar, og lívsmynstrið
rangvørgt sær út – sum lepar og kloddar og
klútar – tú nívist av sorg og av sút. Men ein dag
er lívsmynstrið endað, og vavið, sum ranguna
ber, á rættuna Harrin skal venda og vísa: Gud
kærleiki er!
3. Tá skjúttilin ei meira gongur, og Gud dregur
vadmalið frá, og bummurin slær ikki longur, tá
fullvæl vit skilja hans ráð, hví júst hinir
myrkastu træðrir, sum gylla tey ljósastu bond, í
mynstrinum gjørdust so fagrir í Meistarans
alkønu hond!
4. Tá loypur hin lamni av gleði, hin deyvi tá
hoyrnina fær, hin menningarveiki fær megi, hin
blindi til fulnar tá sær! Hin brekaði tá verður
grøddur, og burt svinna sárki og sár, hin
sinnistyngdi – nú møddur – tá turkað fær
burtur hvørt tár!


text:
1971
Jump to navigation Jump to search
Innihaldsyvirlit
Hendingar[rætta | rætta wikitekst]
- 7. februar - Sveis gevur kvinnum valrætt. Rætturin er tó bert galdandi í landsvali og ikki øllum kantonum (sýslum).
- 1. mars - Havnar Judofelag verður sett á stovn.[1]
- 12. mars - Hafez al-Assad gerst forseti Sýria.
- 19. apríl - Sierra Leona gerst lýðveldi.
- 18. november - Oman fær fullveldi frá Stóra Bretlandi.
Ítróttur[rætta | rætta wikitekst]
Fótbóltur[rætta | rætta wikitekst]
- 20. juni Føroyar-Orknoyggjar 1-1 (0-0) í Tórshavn
Føðingar[rætta | rætta wikitekst]
- 20. januar – Uni Arge, føroyskur fótbóltsleikari, hondbóltsleikari og tónleikari
- 15. februar – Bergtóra Høgnadóttir Joensen, føroyskur politikari
- 20. februar – Jari Litmanen, finskur fótbóltsleikari
- 21. mai – Rúni Nolsøe, føroyskur fótbóltsleikari
- 26. mai – Bjarni Johansen, føroyskur fótbóltsleikari
- 1. juni – Ghil'ad Zuckermann, málfrøðingur og rithøvundur
- 29. juli – Lisa Ekdahl, svensk songkvinna
- 28. august – Arnbjørn Ó. Dalsgarð, føroyskur rithøvundur
- 20. september – Henrik Larsson, svenskur fótbóltsleikari
- 18. desember – Rigmor Dam, føroyskur politikari
Andlát[rætta | rætta wikitekst]
- 3. juli - Jim Morrison, amerikanskur rocksangari (f. 1943)


text:
Kappróðurin góðar umstøður
Ikki kann annað sigast, at við nýggja neystinum hevur kappróðurin í Fuglafirði fingið stak góðar umstøður. Eftir grækarismessuhaldið í Fuglafirði, bjóðaði kappróðrarfelgið fólki norður í nýggja neystið, sum er 116 fermetrar til støddar.
Síðani á sumrið 2007 hava nakrir mans arbeitt við innrættingini. Arbeitt hevur verið hvønn týsdag frá 19.00 – 22.00 og leygardagar frá 8.00 – uml. kl. 13.00. Tað hava einir tíggju mans verið knýttir at arbeiðnum og í miðal hava teir verið um
fýra hvørja ferðina. Neystið er væl útgjørt við øllum hentleikum, sum eitt slíkt neyst og tíðin krevur. Venjingarrúmið er uml. 80 fermetrar og pláss er fyri fimm bátum. Sproyturúmið er 11×5 metrar, so umstøðurnar at gera bátarnar til reiðar eru stak góðar.
[26.04.2009 – Jóhan Heri Joensen]


text:
Ferðastuðul innaoyggja
Avsláttur til dagliga ferðing
Til ber hjá lesand á Setrinum, sum búgva uttanfyri Tórshavnar Kommunu, at søkja um skúlakort frá Strandfaraskipum Landsins, sum gevur avsláttur til dagliga ferðing aftur og fram til og frá Setrinum.
Meginreglan í skipanini er, at allir studentar, ið nýta Strandfaraskip Landsins, gjalda sama gjald fyri at koma til útbúgvingarstaðið, uttan mun til fjarstøðu frá skúlanum, tvs. at øll lesandi, ið brúka Strandfaraskip Landsins, skulu gjalda tað sama fyri at koma til útbúgvingarstaðið, sama hvar í Føroyum tey búgva.
Ásett er, at fyri hvørja áfylling (20 túrar aftur og fram) skal studenturin gjalda 100 kr. Fyri eitt gjald á 50 kr. fær studenturin útflýggjað eitt elektroniskt kort (skúlakort), ið bara kann nýtast á einari farleið og bara eina ferð um dagin aftur og fram í og úr skúla.
Treytin fyri at fáa ferðastuðulin er hin sama, ið er galdandi fyri at fáa útbúgvingarstuðulin.
Til ber at biðja um skúlakortið HER.


text:
Hjallurin á sjónum
- "Nei, altso, tað verður lagt øðiliga stóran dent á, at mann ikki selur tað, sum mann gramsar". – "Ok"? – "Nei, nei, at mann letur onkran fáa tað, sum treingir til, tað er nakað annað".
Í november 2006 var eg ein av manningini umborð á føroyska flakatrolaranum Skálaberg. Vit vóru í russiska partinum av Barentshavinum. Eg var farin í gongd við eina granskingarverkætlan og hevði ætlanir um at kanna føroysku mentanina á sjónum.
Fyri meg var lívið til skips ein fremmandur heimur, ið eg ongantíð áður hevði upplivað. Hesin heimur var heilt øðrvísi, enn eg hevði ímyndað mær, og kortini so líkur mentanini á landi.
Les grein hjá Rúnu Hjelm, sum starvaðist sum vísindaligt hjálparfólk á Søgu- og samfelagsdeildinilektari. Greinin hevur staðið í Vikuskiftisblaðnum:
-
19.01.2019 Setrið Deildin fyri Heilsu- og Sjúkrarøktarvísindi Depilin fyri heilsugransking“11 for Health” verkætlanin verður víðkað"11 for Health" granskingarverkætlanin, sum Fróðskaparsetrið...
-
17.01.2019 FøroyamálsdeildinJens Dam Ziska settur sum vísindafólk at standa fyri útbúgvingini í listaligum arbeiðiLýst verður við upptøkutreytum til útbúgvingina í vár Jens...
-
16.01.2019 Setrið Deildin fyri Heilsu- og Sjúkrarøktarvísindi Depilin fyri heilsugranskingVæleydnaður heilsugranskingardagur í KongshøllDepilin fyri Heilsu- og Almannagransking skipaði hósdagin 10...


text:
Tórshavn 19.09.16
Stýrið fyri Arbeiðsmarknaðareftirlønargrunnin
Tíðindaskriv
Stýrið fyri Arbeiðsmarknaðareftirlønargrunnin hevur samtykt at hækka eftirlønina úr grunninum við 3 % frá 1. januar 2017, soleiðis at eftirlønin fer frá 3.910 til 4.025 kr. um mánaðin. Samlaða eftirlønin komandi ár verður tí 48.300 kr. Ásetingin er galdandi fyri árið 2017.
Lógin um arbeiðsmarknaðareftirlønargrunn ásetir, at stýrið fyri grunnin skal áseta útgjaldið í seinasta lagi 1. oktober fyri álmanakkaárið eftir.
Í 2015 vóru útgoldnar nærum 268 mió. kr. í eftirlønum úr arbeiðsmarknaðareftirlønargrunninum, meðan útgjaldið til eftirløn í 2016 er mett til 360 mió. kr.
Hava tit spurningar eru tit vælkomin at seta tykkum í samband við Fígging Landsins, telefon 352400 ella teldupost malan.johansen@gjaldstovan.fo.


text:
Svimjisamband Føroya hevur lagt út eitt skema her á heimasíðu síni, har vit síggja hvat tey 17 úr Føroyum skulu svimja á Oyggjaleikum. Sum heild viðførir stóri hópurin, saman við avmarkingina á 2 luttakarar úr hvørjum landi í hvørjari grein, at svimjararnir hesuferð kunnu loyva sær at fokusera á sínar absoluttu sergreinir, heldur enn at royna eftir (ov) nógvum heiðursmerkjum.
Til dømis er tað áhugavert at síggja at Pál svimur bara tríggjar kappingar, hóast hann er kvalifiseraður í minst tveimum afturat (200 bringu og 100 blandað, sum hann kláraði kravtíðina í á FM). Ikki at tað ger nakað, tí hann er so avgjørt kvalifiseraður í teimum sum hann svimur, samstundis sum vónirnar fyri heiðursmerki í hinum báðum eru heldur veikar.
Yvirhøvur eru svimjararnir tilmeldaðir í 2-3 kappingum, undantikið Shaila millum Garðarnar, sum svimur 4 kappingar, og stóra undantakið Elspa Mørkøre, sum luttekur í heilum 6 kappingum. Men her skal jú sigast, at Elspa Mørkøre sum kunnugt hevur betri tilmeldingartíð í minst 5 kappingum, enn tann tíðin sum vann gull á seinastu Oyggjaleikum 🙂
Føroyski hópurin er lukkutíð fult umboðaður í liðsvimjingunum, har vit alt annað líka burdu havt góðan kjans at vinna heiðursmerki. Nú veit eg ikki um tað yvirhøvur er loyvt at melda 2 lið úr sama landi til somu kapping; men støðan er í øllum førum at vit ‘bara’ hava éina til hvørja kapping, og at hesir framúr svimjarar tí veruliga mugu svimja seg á liðið.
Her eru tilmeldingarnar, skrivaðar av heimasíðuni hjá Svimjisambandið Føroya.
Kvinnur
Menn
Liðsvimjingar
(fr = frí, br = bringa, ry = rygg, fi = firvald, bl = blandað)


text:
Ritroynd
Ritroynd (fr. essai, en. essay). Stutt, eyðlisin ritgerð ella grein við persónligum, ofta skemtiligum, dámi, sum viðger eitt evni ella setir fram eina próvførslu uttan at vilja vera fullfíggjað ella fara út í æsir. R. er ikki so hátíðarlig í formi sum tann vísindaliga ritgerðin. At kalla hetta tekstslagið r. stavar frá franska høvundinum Montaigne, sum gav út bók við heitinum Essais, t.e. "royndir", í 1580, fyrsta dømið um hetta tekstslagið. Við heitinum gjørdi hann vart við, at hann ikki gjørdi krav um at hava loyst teir spurningar, sum hann viðgjørdi, ella at hava sett fram nakra lidna heimspekihugsan. Í Onglandi legði Francis Bacon við Essys (1597) støði undir eina ríka enska ritroyndahevd við nøvnum sum Addison, Steele, og úr 20. øld D. H. Lawrence og Virginiu Woolf. Í eldri tíð fevndi r., serliga á enskum, stundum um heimspekiligar yrkingar, t.d. A. Pope: Essay on Man 1732-34. R. er eitt fjølbroytt, opið tekstslag sum tekur skiftandi tíðarrák upp í seg. Í Norðurlondum setti Holberg hugsanir sínar um upplýsing og siðalag fram í r. Í 19. øld vóru bókmentir og mentamál yvirhøvur evni, sum nógvir viðgitnir høvundar skrivaðu r. um, t.d. Sainte-Beuve, Heine, Nietzsche, Brandes. Eisini í 20. øld blómaði r. Eitt eyðkenni, sum fylgir r. yvirhøvur, er, at hon tekur støði í tí persónliga og leitar haðani út í almennari hugleiðingar og útsagnir; umframt tann persónliga dámin eyðkennist r. ofta av óhátíðarligum, skemtandi ella speiskum huglagi. Føroyskir høvundar at r. eru eitt nú Sverri Patursson, Maria Mikkelsen, Tróndur Olsen, Sigurð Joensen, Jens Pauli Heinesen, Oddvør Johansen, Gunnar Hoydal og Hanus Andreassen.


text:
Orð: Mikkjal á Ryggi
1. Miskunnsami mildi faðir,
gev í dag oss dagligt breyð!
Tú, sum grøs og liljur klæðir,
føðir fugl um hav og heyg,
fram um alt á foldum her
menniskjan tær kærast er,
trygt vit kunnu á tað líta,
ei tú vilt oss føði sýta.
2. Veit tí tú mær dagsins føði,
ei eg kann av sjálvum mær;
havsins fong og landsins grøði,
alt eg fáa má frá tær,
røkja seyðin vit sum best,
óvist er, hvat fæst í heyst,
Harrin og ei hagamaður
er tað, fyri skurði ræður.
3. Hvat kann eg av sjónum taka,
sendir Guð ei fisk í hav;
óhent nýtti eg mín haka,
um Guð ikki vøkstur gav;
fáfongt róðu vit um kapp,
vildi Guð, at grindin slapp;
føðir Guð ei fuglameingin,
ónýtt verður fleygastongin.
4. Vakur er ein veltur dalur,
grasgóð er ein albeitt líð;
tó, hvat geva kýr og smalur,
leggur Guð ei signing í!
Uttan hegni, vit og kraft
armóð høvdu øll vit havt;
gloym ei, tað er Guð, ið gevur
arbeiðsevni, tey tú hevur.
5. Síggi eg ein stakkal stríða
til at metta svangan munn,
Jesus, eg títt orð vil lýða,
ikki elska mammons grunn,
gera, sum mín Guð tað vil,
geva, har tað treingir til;
neyðarstaddan ei at gloyma
betri er enn gull at goyma.
6. Prísið Guði øll við gleði
fyri hjálp og dagligt breyð!
Ongantíð frá yngsta degi
læt hann okkum líða neyð,
hvønn ein morgun, faðir mín,
leita vil eg mær til tín,
og tá sól í hav er lækkað,
fyri dagligt breyð tær takka.


text:
Í oktober vórðu 818 milliónir útgoldnar í løn, vísa nýggjastu hagtølini hjá Hagstovu Føroya.
Lønargjaldingarnar eru øktar síðani juli 2009, og síðani apríl 2013 hava lønirnar verið støðugt vaksandi.
Í august vórðu útgoldnar 779 milliónir í løn, meðan talið í oktober var 818 milliónir krónur.
Meðan 456 mió. kr. vóru goldnar í løn til mannfólk, meðan talið nú er voksið til 514 mió. kr. Sama talið var 291 mió. kr. fyri konufólk í august, meðan lønarútgjaldingarnar til hesar vóru 305 mió. kr. í oktober.
Býtt á høvuðsvinnugreinabólkar er tað enn í almennum og øðrum tænastum, har mest verður útgoldið í løn. Í oktober vóru útgoldnar 263 mió. kr. í hesum vinnugreinabólkinum. Hetta eru 7 mió. kr. meiri enn í privatu tænastuvinnunum, sum merkir, at munurin millum hesi er økt við 5 mió. kr. síðani august. Lønarútgjaldingarnar í fiskivinnuni og øðrum ráevnisvinnum vóru 165 mió. kr., sum er ein øking á 35 mió. kr. síðani august, meðan lønarútgjaldingarnar í byggivinnuni og aðrari tilvirkan er økt frá 111 mió. kr. í august til 134 mió. kr. í oktober.
Tey trý løntakaraøkini, har mest var útgoldið í lønum í oktober, vóru Suðurstreymoyar øki við 328 mió. kr., 183 mió. kr. í Eysturoyar øki, og Norðoya øki við 97 mió. kr.


text:
Aftur í ár verður áhugaverda og fólksliga tiltakið Oyndradagur fyriskipað í Oyndarfirði.
Skráin sæst niðanfyri:
Kl. 09.00: Rennikapping
Runnið verður í stafettum frá skúlanum. Tilmelding fer fram við at senda sms til Palla á tlf. 50 07 54. Aldur og navn skal upplýsast. Aldursmarkið eru tey, sum fara í 8. flokk í summar og eldri.
Kl. 09.00: Morgunmatur í skúlanum.
Kl. 11.00: Súkklukapping á Ovara vegi.
Luttakarnir verða býttir í 5 aldursbólkar:
- Bólkur 1 Børn undir skúlaaldur
- Bólkur 2 1. og 2. flokur
- Bólkur 3 3. og 4. flokkur
- Bólkur 4 5. 6. og 7. flokkur
- Bólkur 5 Øll tey, ið eru eldri enn 7. flokkur. G.G Øll skulu hava hjálm.
Kl. 14.00 Oyndradagurin verður settur Niðri í Túni – Jórun Eið setur dagin.
Kl. 14.30 Oyndraleikurin Robin Hood byrjar Niðri í Túni.
Kl. 15.30 Bogaskjóting, øksakast og onnur spøl. Okkurt gott til góman, verður borðreitt saman við kaffi og te.
Kl. 16.30 Julian Rasmussen framførir í kirkjuni.
Kl. 16.00-18:00 Málningaframsýning í Gamla skúla.
Kl. 16.00-18:00 Marine Harvest skipar fyri túrum út til aliringarnir.
Kl. 18.00 Marine Harvest grillar laks í skúlagarðinum.
Kl. 18:00 Grilling fæst fyri bíligan pening í skúlagarðinum.
Kl. 21.00 Uppboð- og lutaseðlasøla.
Kl. 22.00 Syngið við í teltinum.
Kl. 23.00 Dansur við Anna Louisa Gaard og Georg Estaná
Kl. 02.00 Oyndradagur endar


text:
Kom við í vínskúla hjá Karin Visth, sommelier á KOKS og lær at finna júst rætta vínið til dunnuna, gásina og ræsta jólamatin
Tað estetiska er ein týðandi partur av upplivingini, at eta sushi, og tað vita tey í køkinum á etika alt um.
Grøna gávan frá etika, sum er latin seinastu 9 árini, hevur millum annað hjálpt felagsskapinum Ringrás at gera nakað munagott fyri náttúruna og umhvørvið
Jón Aldará er best kendur sum growlandi smørtenorurin í Hamferð, men hann er eisini lívfrøðingur við alski til náttúruvernd, eksperimenterandi matgerð og seyðarhøvd við morlaðum heila.
Teitur er nýggjur kokkur í Fútastovu og vil bjóða føroyingum klassiskar franskar rættir upp á sín egna máta og eisini øðrvísi og óvæntaðar rávørur, smakkir og upplivingar.
Son of Fortune við Benjamin Petersen og Jan Rúna Poulsen hava bryggjað ein 5 /12 tíma langan playlista til Mikkeller Tórshavn við egnum løgum og øðrum føroyskum løgum.
Søguligu húsini frammi við Gjónna við Leynavatn verða nú karmurin um virksemið hjá KOKS, ið leggur dent á tann føroyska smakkin – at fáa smakk og anga úr føroyska landslagnum at sameinast í matinum.
Karin Visth er úr Sveits og hevur verið sommelier á KOKS síðani 2013. Hon heldur at orðið “Pünktlichkeit” verður alt ov sjáldan brúkt í Føroyum.
Fyri fleiri árunum síðani kom ein fittur harri á gátt í matstovuni á hvonn. Men øvugt av øllum øðrum gestum, kom hann ikki inn á matstovuna fyri at fáa sær ein góðan búff, pasta ella pitsu.
Grøna gávan frá etika varð mikukvøldið handað á Reinsarínum í sambandi við Umhvørvisvikuna.
Kom við í loyniliga royndarkøkin í kjallaranum á Hotel Føroyum, har Poul Andrias og Nikolaj leggja síðstu hond á matskránna hjá KOKS 2017.
Hví ikki royna ein øðrvísi fermingardøgurða og goyma lambasteikina til páskadag? Ljóðar bakaður laksur við putusukuri og knekkbreyði ikki lekkurt? Uppskriftina fært tú her ...
Jákup Sumberg hevur til matskránna á Barbaru gjørt eina frálíka útgávu av rættinum Ceviche; og vita tit hvat? - Hann hevur latið okkum uppskriftina, og hon kemur her...
Hvussu. Kunnu. Vit. Nakrantíð. Sleppa. Av. Við. Hetta. Áhaldandi. Forkølilsið?
No12 hevur loysnina.
Visti tú, at Fútastova fer at hava ostakvøld hvørt fríggjakvøld tað sum eftir er av vetrinum? - ella tað vil siga seinnapart, beint eftir arbeiðstíð. Kanst tú ímynda tær nakran betur máta at byrja títt vikuskiftið enn millum franskar ostar og við einum góðum glasi av víni í hondini?
Dugir tú at tosa 'vínskt'? Ella hevur tú brúk fyri hjálp at greiða frá tínum vínsmakið? Soleiðis greiðir tú tí vínkøna tænaranum frá hvat slag av víni tær dámar [filmsbrot].
Her eru trý boð uppá góðar filmar um mat og um kærleika, sum tú kanst njóta á Valentinsdegi ella onkran anna góðan dag.
Hevur tú hug at gera suhsi heima? Les so hesi trý góðu ráðini frá Kob, sum hvønn dag kokkast á etika.
Drekk dýru champagnuna áðrenn midnátt, meðan tú enn smakkar og sansar gyltu fronsku bløðrunar. Fá góð ráð frá John Mikkelsen um hvussu tú velur og drekkur nýggjarsbrúsið.
Sonni Zachariassen gevur fimm hvøss og góð ráð um, hvussu tú, sum ein rættur kokkur, hvessir tær knívarnar til jóla.
Fá uppskriftina til serliga súrdeiggj-drýlin hjá Kára Kristiansen, høvuðskokki í Ræst, umframt uppskriftina til heimagjørt súrdeiggj.
‘Bókin er slitin, nøkur krit eru brotin og einki skil er á byggibitunum’, sigur Álvur Ákason, sum keðir seg illa eftir at jólini eru av. Jólagávurnar eru ikki spennandi longur. Omma Álv sigur, at tað er gott at keða seg, tí so merkja vit so væl alt tað stuttliga sum kemur aftaná.
Einaferð var tað ein móður, vátur og kaldur jólagestur - hvørt tað var ein prinsessa, ein vættur ella eitt bygdafólk sigur søgan einki um. Jólagesturin hevði í øllum førum notið alt tað góða, ið vakra desembur-Havnin hevði at bjóða, men ...


text:
21. desember 2018Nr. 166
Kunngerð um fiskiskapin hjá skipum undir norskum flaggi í føroyskum sjógvi í 2019
Við heimild í § 36, stk. 4, § 37, stk. 2, § 39, stk. 1, nr. 1, 2, 3, 4 og 6, stk. 2, nr. 2, 6, 7, 8 og 9 og stk. 3, § 44, stk. 1 og § 81, stk. 2 í løgtingslóg nr. 161 frá 18. desember 2017 um fyrisiting av sjófeingi, sum broytt við løgtingslóg nr. 33 frá 20. apríl 2018, verður ásett:
Kapittul 1
Virkisøki
§ 1. Kunngerðin fevnir um fiskiskap eftir botnfiski, svartkjafti og makreli í føroyskum sjógvi við skipum undir norskum flaggi samsvarandi sínámillum fiskiveiðiavtalu millum Føroyar og Noreg.
Kapittul 2
Fiskiskapur eftir botnfiski
§ 2. Loyvt er skipum undir norskum flaggi at royna í føroyskum sjógvi eftir hesum fiskasløgum og nøgdum í 2019:
1) Longa, blálonga: 2.300 tons.
2) Brosma: 1.921 tons.
3) Upsi: 100 tons.
4) Onnur fiskasløg: 800 tons.
Stk. 2. Kvotan, sambært stk. 1, nr. 4, kann bert fiskast sum hjáveiða í fiskiskapi eftir botnfiski.
Stk. 3. Tá fiskað verður sambært stk. 1, kunnu í mesta lagi 12 fiskifør vera til fiskiskap í senn.
Hjáveiða
§ 3. Í fiskiskapi, sambært § 2, skal samlaða hjáveiðan av øðrum fiskasløgum enn longu, blálongu, brosmu og upsa til einhvørja tíð ikki vera meiri enn 25% av allari veiðuni umborð. Tó kann hjáveiðan vera upp til 40% fyri hvørt samdøgur. Hjáveiðan verður roknað av kvotuni sambært § 2, stk. 1, nr. 4.
Reiðskapur
§ 4. Fiskiskapurin, sambært § 2, kann bert fara fram við línu ella gørnum, tó er loyvt at veiða upsa við troli.
Stk. 2. Veiða við bummtroli er ikki loyvd. Partroling er ikki loyvd. Loyvt er bert at royna við einum troli í senn.
Stk. 3. Í beinleiðis veiðu eftir upsa er loyvt, í 8 teimum aftastu metrunum, at nýta 135 mm í posanum. Beinleiðis veiða eftir upsa merkir, at meiri enn 50% í hvørjum háli er upsi.
Stk. 4. Tvørmátið á tráðnum í posanum, 8 teir aftastu metrarnar av trolinum, eigur ikki at fara upp um 8 mm. Netið framman fyri posan, millumstykkið, skal ikki vaksa í ummáli úr forkanti í afturkant, og pláturnar í yvirpartinum og undirpartinum skulu vera eins. Meskarnir í hvørjari plátu skulu vera skornir eftir síðu og ikki í nøkrum føri eftir leggi. Posin skal vera úr rektangulerum plátum, har yvirpláturnar og undirpláturnar eru eins. Ummálið í forkanti á posanum skal ikki vera víðari enn afturkanturin á millumstykkinum. Loyvt er at sneiða 3 teir aftastu meskarnar inneftir.
Stk. 5. Tað er ikki loyvt at snøra posan ella á nakran hátt at bera so í bandi, at meskarnir ikki standa fult mát. Tó er loyvt:
1) at knýta tilfar, ið bara verður fest framman og á síðurnar á undirsíðuna av trolposanum fyri at minka um slit, og
2) at lata festið til gjørðina ganga gjøgnum spellið og møguliga vera fest í spellið, tó soleiðis, at spellið ikki liggur fast at posanum av hesi orsøk.
Stk. 6. Tað er ikki loyvt at brúka gjarðir, rundstroppar, tó er loyvt at hava eina gjørð, lyftistropp, í posanum til at býta sundur við. Gjørðin skal ikki vera styttri enn 70% av ummáli trolposans, mált við strektum meski tvørturum á posanum á tí staðnum, har gjørðin er fest til posan.
Merking av reiðskapi
§ 5. Allar boyur á faststandandi ella drívandi reiðskapi, so sum línureiðskapi og gørnum, skulu vera merktar við kallibókstavunum og havnarkenningarnummarinum hjá fiskifarinum. Allar endaboyur skulu hava eina minst 1,5 metur høga stongboyu við vimpli við havnarkenningarnummari.
Kapittul 3
Fiskiskapur eftir svartkjafti
§ 6. Fiskifør undir norskum flaggi kunnu fiska upp til 30.000 tons av svartkjafti í føroyskum sjógvi í 2019.
Stk. 2. Í mesta lagi 28 fiskifør kunnu vera til fiskiskap í senn sambært stk. 1. Harumframt kunnu upp til 15 fiskifør leita eftir fiski uttan fyri høvuðsleiðina, sum til einhvørja tíð er ásett av føroyska fiskiveiðieftirlitinum.
Fiskileiðir
§ 7. Loyvt er ikki at royna eftir svartkjafti við troli á teimum leiðum nevndar í stk. 2 og 3.
Stk. 2. Á landgrunninum innan fyri linjur drignar millum hesi støð og í hesi raðfylgju:
1) 62°50'00"N, 07°11'00"V
2) 62°53'00"N, 06°40'00"V
3) 62°50'00"N, 06°10'00"V
4) 62°43'00"N, 05°38'00"V
5) 62°32'00"N, 05°02'00"V
6) 62°25'00"N, 04°15'00"V
7) 62°19'00"N, 04°00'00"V
8) 62°01'00"N, 04°00'00"V
9) 61°17'00"N, 04°56'00"V
10) 60°26'00"N, 06°10'00"V
11) 60°26'00"N, 06°32'00"V
12) 60°35'00"N, 06°35'00"V
13) 61°23'00"N, 07°30'00"V
14) 61°25'25"N, 08°01'00"V
15) 61°32'48"N, 08°20'30"V
16) 61°49'00"N, 08°41'50"V
17) 62°00'00"N, 10°00'00"V
18) 62°40'00"N, 10°00'00"V
19) 62°40'00"N, 08°00'00"V
20) 62°50'00"N, 07°11'00"V
Stk. 3. Á Føroya Banka innan fyri linjur drignar millum hesi støð og í hesi raðfylgju:
1) 60°50'00"N, 07°57'00"V
2) 61°03'00"N, 07°57'00"V
3) 61°15'30"N, 08°16'00"V
4) 61°13'20"N, 08°42'12"V
5) 61°00'00"N, 09°11'00"V
6) 60°48'40"N, 09°25'00"V
7) 60°24'00"N, 09°07'00"V
8) 60°50'00"N, 07°57'00"V
Reiðskapur
§ 8. Tá svartkjaftur verður veiddur við uppsjóvartroli, skulu meskarnir í trolinum ikki vera minni enn 35 mm.
§ 9. Trolið skal hava innsetta skiljirist, tá roynt verður eftir svartkjafti á leiðunum norðan fyri 60°20'00''N, og sunnan fyri eina linju drigna í ein beinan eystan úr punktinum 63°00'00''N, 06°00'00''V og út á fiskimarkið, og 315° rættvísandi úr punktinum 63°00'00''N, 06°00'00''V og út á fiskimarkið.
Stk. 2. Ristseksjónin skal setast inn framman fyri posan. Ristin skal hava rimar við í mesta lagi 55 mm millum hvørja. Hallið á ristini skal vera 45°-60°. Op skal vera í netinum undir ristini. Opið skal vera breiddin á ristini og skal vera frítt soleiðis, at hjáveiða ótarnað sleppur út. Skjal 1 vísir skitsu av rist og ristseksjón.
Kapittul 4
Fiskiskapur eftir makreli
§ 10. Loyvt er skipum undir norskum flaggi at fiska 5.979 tons av makreli í føroyskum sjógvi í 2019. Hendan kvotan kann eisini fiskast í norskum sjógvi og í altjóða sjógvi í NEAFC skipanarøkinum.
Stk. 2. Umframt kvotuna í stk. 1 kunnu skip undir norskum flaggi fiska 28.819 tons av norsku makrelkvotuni í føroyskum sjógvi í 2019.
Stk. 3. Í mesta lagi 15 fiskifør kunnu vera til fiskiskap í senn, sambært stk. 1 og 2.
Reiðskapur
§ 11. Tá makrelur verður veiddur við uppsjóvartroli, skulu meskarnir í trolinum ikki vera minni enn 35 mm.
Ymiskar ásetingar um útgerð umborð fyri skip, sum veiða makrel
§ 12. Gloppið millum rimarnar í pumpukassanum kann í mesta lagi vera 10 mm. Rimarnar skulu vera sveisaðar fastar. Um pumpukassin hevur hol í staðin fyri rimar, skal tvørmátið á holunum ikki fara upp um 10 mm. Hol í sliskuni, áðrenn pumpukassan, skulu ikki vera meiri enn 15 mm í tvørmát.
§ 13. Skip skulu ikki vera innrættað soleiðis, at møguligt er at tøma fisk úr tangunum yvir borð undir vatnlinjuni.
§ 14. Vørn kann krevja at fáa tekningar frá skipum, sum vísa, hvussu fongurin verður hagreiddur umborð og um tømingarmøguleikar. Skip skulu til einhvørja tíð hava avrit av hesum tekningum umborð.
§ 15. Fiskifør, sum ikki frysta veiðuna umborð, hava ikki loyvi at hava ella brúka sjálvvirkandi støddarskiljarar umborð. Um veiðan verður fryst ella virkað umborð, skal hetta gerast beint eftir støddarskiljing.
Kapittul 5
Ymiskar ásetingar
Leiðir
§ 16. Fiskiskapur, sambært hesi kunngerð, kann bert fara fram uttan fyri linjur drignar 12 fjórðingar úr grundlinjunum, samanber tó § 7.
Stk. 2. Fiskifør, sum fiska sambært hesi kunngerð, skulu halda seg til ásetingarnar um friðað øki ásettar í kunngerð um at friða ávísar leiðir í føroyskum sjógvi fyri veiðu við troli og øðrum reiðskapi og § 1 í kunngerð um tíðaravmarkað veiðibann á gýtingarleiðum fyri skip úr Noregi og ES londum.
Loyvi
§ 17. Fiskifør undir norskum flaggi kunnu bert byrja fiskiskap á føroysku landleiðunum, um tey eru á lista yvir fiskifør, sum Noreg hevur givið loyvi at fiska á føroysku landleiðunum sambært hesi kunngerð. Listin skal vera fráboðaður og góðkendur av føroyskum myndugleikum.
Hjáveiða í fiskiskapi eftir svartkjafti og makreli
§ 18. Í fiskiskapi eftir svartkjafti ella í fiskiskapi eftir makreli skal samlaða hjáveiðan av fiskasløgunum toskur, hýsa, upsi og kongafiskur, hvørki fyri hvørt hál ella fyri túrin, vera meiri enn 2% av samlaðu veiðuni fyri túrin ella hálið.
Stk. 2. Skiparin hevur skyldu at boða Vørn frá, er íblandingin av fiskasløgunum toskur, hýsa, upsi og kongafiskur meir enn 2% av vektini í hvørjum háli ella kasti.
Ungfiskur
§ 19. Í beinleiðis veiðu eftir svartkjafti skal íblandingin av ungfiski í hvørjum háli ikki vera meiri enn 50% í tali. Svartkjaftur, ið er minni enn 23 cm, mátaður fremst úr høvdinum til aftast á stertinum, er ungfiskur.
Stk. 2. Í beinleiðis veiðu eftir upsa skal íblandingin av ungfiski í hvørjum háli ikki vera meiri enn 30% í tali. Upsi, ið er minni enn 55 cm, mátaður fremst úr høvdinum til aftast á stertinum, er ungfiskur.
Stk. 3. Í beinleiðis veiðu eftir blálongu skal íblandingin av ungfiski í hvørjari setu ikki vera meiri enn 25% í tali. Blálonga, ið er minni enn 75 cm, máld fremst úr høvdinum til aftast á stertinum, er ungfiskur.
Stk. 4. Í beinleiðis veiðu eftir longu skal íblandingin av ungfiski í hvørjari setu ikki vera meiri enn 25% í tali. Longa, ið er minni enn 75 cm, máld fremst úr høvdinum til aftast á stertinum, er ungfiskur.
Stk. 5. Í beinleiðis veiðu eftir brosmu skal íblandingin av ungfiski í hvørjari setu ikki vera meiri enn 25% í tali. Brosma, ið er minni enn 50 cm, máld fremst úr høvdinum til aftast á stertinum, er ungfiskur.
Stk. 6. Er íblandingin av ungfiski, sambært stk. 1-5, størri enn ásetta hámarkið, skal skiparin alt fyri eitt boða Vørn frá. Skiparin hevur skyldu at upplýsa íblandingina av ungfiski, tá ið Vørn biður um tað.
§ 20. Sambært § 69, stk. 1 í løgtingslógini kann Vørn áseta bráðfeingis veiðibann fyri ávísan fiskiskap á ávísum leiðum í føroyskum sjógvi, har íblandingin av ungfiski ella hjáveiða er meira enn ásetta hámarkið. Bráðfeingis veiðibann kann lýsast fyri upp til 4 vikur hvørja ferð.
§ 21. Fiskur, ið ikki stendur hesi mát, mátaður fremst úr høvdinum til aftast á stertinum, er undirmálsfiskur:
1) Toskur, Gadus morhua, 40 cm.
2) Hýsa, Melanogrammus aeglefinus, 37 cm.
3) Reyðsprøka, Pleuronectes platessa, 40 cm.
4) Lálla, Glyptocephalus cynoglossus, 28 cm.
5) Tunga, Microstomus kitt, 30 cm.
6) Kalvi, Hippoglossus hippoglossus, 45 cm.
7) Sild, Clupea harengus, 22 cm.
8) Glaskvoysa, Lepidorhobmus whifflagonis, 25 cm.
9) Laksur, Salmo salar, 60 cm.
10) Hvítingur, Merlangius merlangus, 30 cm.
11) Stórur kongafiskur, Sebastes marinus, 30 cm.
12) Trantkongafiskur, Sebastes mentella, 30 cm.
13) Blálonga, Molva dipterygia, 60 cm.
14) Longa, Molva molva, 60 cm.
15) Brosma, Brosme brosme, 40 cm.
16) Langasporl, Coryphaenoides rupestris, 40 cm.
17) Gulllaksur, Argentina silus, 28 cm.
18) Havtaska, Lophius piscatorius, 50 cm.
19) Upsi, Pollachius virens, 45 cm.
20) Svartkalvi, Rheinhardtius hippoglossoides, 35 cm.
21) Makrelur, Scomber Scombrus, 30 cm.
Stk. 2. Veiðan av undirmálsfiski fyri hvønn túr skal ikki vera meiri enn 5% av samlaðu vektini av veiðuni fyri túrin. Tó kann veiðan av undirmálsmakreli vera upp í 10% av samlaðu vektini av veiðuni fyri túrin.
Umrokningarfaktorar
§ 22. Við umrokning av fiski og fiskavørum til runda vekt skulu, umframt ásetingarnar í kunngerð um umrokningarfaktorar, hesir umrokningarfaktorar nýtast fyri svartkjaft:
1) Kruvdur, við høvdi: 1,20.
2) Kruvdur, avhøvdaður: 1,40.
3) Flak við skræðu og beinum: 2,80.
4) Flak, uttan skræðu, við beinum: 2,80.
5) Flak, uttan skræðu og bein: 2,80.
6) Fiskamjøl: 5,11.
Útblaking
§ 23. Loyvt er ikki at blaka ella sleppa fiski útaftur.
Fiskireiðskapur
§ 24. Kemur skip inn á øki, har tað ikki hevur loyvi at fiska, skal allur fiskireiðskapur vera burturstúgvaður á sínum natúrliga staði og trolwirar úrsjeklaðir.
Umskipingar
§ 25. Sambært § 37, stk. 1 í løgtingslógini er umskiping av veiðu ikki loyvd.
Stk. 2. Vørn kann tó loyva umskiping við bryggju í føroyskari havn samsvarandi galdandi NEAFC reglum hesum viðvíkjandi.
Eftirlitsstøð
§ 26. Fiskifar, sum fiskar sambært hesi kunngerð, skal, tá fiskiskapur endar, og áðrenn farið verður úr føroyskum sjógvi, boða frá og sigla til eitt av niðan fyri nevndu eftirlitsstøðum:
1) ALFA 62˚00’0 N, 05˚30’0 V
2) BRAVO 60˚45’0 N, 06˚30’0 V
3) CHARLIE 62˚00’0 N, 08˚30’0 V
4) DELTA 62˚45’0 N, 07˚30’0 V
5) ECHO 60˚16’0 N, 06˚30,0 V
Stk. 2. Fráboðan, sambært stk. 1, skal sendast samsvarandi ásetingunum í kunngerð um elektroniskar fráboðanir fyri fiskifør undir norskum og íslendskum flaggi í føroyskum sjógvi og skal sendast, í seinasta lagi 2 tímar og í fyrsta lagi 12 tímar, áðrenn fiskiskapur endar.
Stk. 3. Fiskifar, sum landar í føroyskari havn, skal tó ikki sigla til eftirlitsstað ella boða frá til eftirlit sambært stk. 1.
Stk. 4. Fiskifar, sum eftir fráboðan sambært stk. 1 fær boð frá Vørn um at sigla beinleiðis úr føroyskum sjógvi, skal tó ikki sigla til eftirlitsstað sambært stk. 1.
Fráboðanarskyldur
§ 27. Fiskifar undir norskum flaggi, sum hevur loyvi at fiska í føroyskum sjógvi, sambært hesi kunngerð, skal boða frá samsvarandi ásetingum í kunngerð um elektroniskar fráboðanir fyri skip undir norskum og íslendskum flaggi í føroyskum sjógvi.
Kapittul 6
Revsireglur og gildiskoma
Revsing
§ 28. Brot á §§ 3-5, 7-9 og 11-13, § 14, 2. pkt, §§ 15-16 og 18, § 19, stk. 6, § 21, stk. 2, §§ 22-24 og 26-27 verða revsað við sekt, er ikki harðari revsing ásett eftir aðrari lóg. Á sama hátt verður tann revsaður, sum ikki ger eftir boðum ella fylgir boðum sambært § 14, 1. pkt., ella sum umskipar uttan loyvi, sambært § 25, stk. 2.
Stk. 2. Feløg og aðrir løgfrøðiligir persónar verða revsað sambært reglunum í kapitli 5 í revsilógini.
Stk. 3. Sambært § 87 í løgtingslógini kann Vørn beinanvegin taka aftur rættin til at reka vinnuligan fiskiskap, um brot er framt sambært stk. 1. Rætturin at reka vinnuligan fiskiskap kann takast aftur upp til 4 vikur hvørja ferð.
Gildistíð
§ 29. Henda kunngerð kemur í gildi 1. januar 2019 og fer úr gildi 31. desember 2019.
Fiskimálaráðið, 21. desember 2018
Høgni Hoydal (sign.)
landsstýrismaður
/ Rógvi Reinert (sign.)
Skjal 1
Skitsa av rist og ristseksjón í svartkjaftaveiðu
Skiljiristin hevur sum endamál at skilja stóran fisk frá smáum og sleppa størra fiskinum út gjøgnum op í undirnetinum.
Ristseksjón
Ristseksjónin skal setast inn framman fyri posan. Ristin skal hava rimar við í mesta lagi 55 mm millum hvørja. Hallið á ristini skal vera 45° - 60°. Op skal vera í netinum undir ristini. Opið skal vera breiddin á ristini og skal vera frítt soleiðis, at hjáveiða ótarnað sleppur út.


text:
Fyrilestur um “Uppdagandi skriving”
“Uppdagandi skriving” er heitið á einum fyrilestri, sum Lesivegleiðarafelagið og Føroya Læraraskúli skipar fyri 19. apríl klokkan 19.30 í Læraraskúlahøllin
Klara Korsgaard, leiðari á Nationalt Videnscenter for Læsning, heldur fyrilesturin.
“Uppdagandi skriving” er ein arbeiðsháttur, sum miðar eftir, at børn longu fyri skúlaaldur kunna skriva seg til lesing. Eftir hesum arbeiðshátti verður støðið tikið í børnunum, í tekstum hjá teimum sjálvum og tørvinum at samskifta.
Børn eru klár at skriva, áður enn tey eru klár at lesa. Tí eiga tey at fáa møguleikan at koma í samband við skrivingina so skjótt, sum tey vísa áhuga fyri skrivingini, heldur Klara Korsgaard.
Hon fer at greiða frá týdninginum, sum “uppdagandi skriving” hevur fyri avkodan og lesifatan. Eisini fer Klara Korsgaard at siga frá, hvørjar fakligar og undirvísingarligar avleiðingar henda vitan hevur fyri lesi- og skriviundirvísingina í 1.flokki.
Saman við øðrum hevur hon skrivað bókina “Opdagende skrivning – en vej ind i læsningen”, ið vendir sær til dagstovnaleiðarar, námsfrøðingar, lærarar í innskúlingini, lesivegleiðarar og lesandi á námsfrøðinga- og læraraskúlum.
Ein verkætlan lá til grund fyri bókini. Verkætlanin vísti m.a., at “uppdagandi skriving” byggir upp undir trúnna hjá barninum um, at tað í veruleikanum dugir, tí við “uppdagandi skrivingini” verður støðið altíð tikið í barninum. Hetta vísti seg sjálvsagt eisini at vera sera stór tileggjan fyri børnini.
Fyrilesturin, sum er almennur, verður hóskvøldið 19. apríl kl. 19.30 í Læraraskúlahøllin, Frælsi 20 í Tórshavn.
-
19.01.2019 Setrið Deildin fyri Heilsu- og Sjúkrarøktarvísindi Depilin fyri heilsugransking“11 for Health” verkætlanin verður víðkað"11 for Health" granskingarverkætlanin, sum Fróðskaparsetrið...
-
17.01.2019 FøroyamálsdeildinJens Dam Ziska settur sum vísindafólk at standa fyri útbúgvingini í listaligum arbeiðiLýst verður við upptøkutreytum til útbúgvingina í vár Jens...
-
16.01.2019 Setrið Deildin fyri Heilsu- og Sjúkrarøktarvísindi Depilin fyri heilsugranskingVæleydnaður heilsugranskingardagur í KongshøllDepilin fyri Heilsu- og Almannagransking skipaði hósdagin 10...


text:
Hjørring
Hjørring er ein býur í Norðurjútlandi í Danmark. Í býnum búgva 25.071 fólk (2014), hetta fólkatalið ger Hjørring til tann størsta býin í Vendsyssel. Hjørring er høvuðsbýur í Hjørring kommunu.
Vinabýir[rætta | rætta wikitekst]
Hjørring er vinabýur við fimm býir í Norðurlondum, ein av teimum er Runavíkar. Hjørring kommuna samtykti í 2007 at hesir vóru vinabýirnir við Hjørring:[1]
- Runavík (Føroyar)
- Kerava (Finnland)
- Reykjanesbær (Ísland)
- Kristiansand (Noreg)
- Trollhättan (Svøríki)
Keldur[rætta | rætta wikitekst]


text:
Sunnukvøldið 10. des. kl. 18.00 verða jólini sungin inn í Skála kirkju. Hetta er nú 8. árið á rað, at skipað verður fyri hesum tiltaki. 7 jólasálmar úr sálmabókaískoytinum umframt “Gleðilig jól” verða sungnir afturvið góðum tónleiki, sum lokalir tónleikarar taka sær av. Harafturat verður ein nýumsettur norskur jólasálmur at hoyra umframt 2 aðrar tónleikaframførslur.
Kristanna Sighvatsson, sum býr og er uppvaksin á Skála, hevur jólahugleiðingar. Frammanundan hava onnur fólk við tilknýti til bygdina hugleitt um jólaminnir frá aðrari tíð og øðrum mentanum. Kristianna er aktiv í bygdalívinum og dugir væl at siga frá – tað vísti hon m.a., í sendingini “Við Tóri á túri”, sum varð send av Skála fyrr í heyst.
Aftaná gudstænastuna bjóðar kirkjuráðið ein drekkamunn í kirkjukjallaranum.
Fyrireikararnir vóna, at nógv møta upp til hetta jólaliga tiltak.


text:
Hví skal ikki allur fiskurin gagnnýtast
Vinna16-07-2018 - 17:45 - Jóanis Albert Nielsen
Hví fáa trolbátarnir ikki loyvi at fiska meira av toski, sum hjáveiðu á landleiðini, nú tá nógvur toskur er á landgrunninum ?
Trolbátarnir sleppa ikki, at gagnnýta flatfiskin á landleiðini, tí at tað er so nógvur toskur og hýsa eru á landgrunninum, sjálvt um teir brúka rist, og toskurin fer í ein 200 mm posa, so smáfiskurin sleppur út aftur, sjálvt tá kláraðu, teir ikki at halda seg, niðan fyri 35 % av toski og hýsu, teir máttu út av landleiðini, eftir at hava roynt í nakrar fáar dagar.
Men so fingið teir loyvi, frá fiskimálaráðnum frá 09 juni til 07 juli, at hava 50 % í hjáveiðu, men nú er gamla kunngerðin um 35 % aftur í gildið.
http://www.kunngerdaportalur.fo/_vti_bin/api.svc/v1/document/f428c4d4-7778-457d-974a-b0a1d746245b
Tað er ikki stórar nøgdir, talan er um, tí tað eru bert 6 trolbátar, sum hava loyvi á landleiðini í 3 mánaðir, so at hækka hjáveiðuna frá 35 % til 50 % blívur ikki ein stór nøgd av toski, men tað hjálpir uppá hjá trolbátinum, so teir sleppa at fiska og gagnnýta, flatfiskin á landleiðini, sum er gott fyri bagi land, manning og skip.
Tað er eisini gott fyri at línubátar og skip. At trol og snellu bátarnir, sum teir einastu kunnu prógva, at tað er so nógvur toskur, á Føroyagrunninum í løtuni. So at fiskidagar, ella kvotur, ikki blíva meira niður skornar.
Eg veit, at onkur er ímóti, at trolbátar eru inni á landleiðini, men eg haldi, at tað gagnar øllum fiskimonnum, at trolbátarnir, kunnu vísa á hvussu nógvur, fiskur er á grunninum.
Nógv halda eisini, at onkur trolbátur, sum man visti fær fisk, tá fiskur er, skuldi sloppið út á Føroya banka, at gjørt nakrar yvirlits trolingar, so fólk trúgva granskarunum, at ongin toskur er har, so kunnu teir eisini vísa á, at teirra pástandur er rættur.
Tað er synd at teir ikki sleppa, at gagnnýta okkara fiskiríkidømi, tá fiskurin er á grunninum. So vónandi blívur hjáveiðu % 50 teir fáu dagarnir, sum eru eftir á landleiðini ár.
Eyðun Hansen
Vestmanna 15 07 2018


text:
Góðu tit
Ásannandi at støðan sum hon hevur verið, har millumtíðir verða góðkendar sum kravtíðir, hevur starvsnevndin tikið hesa avgerð, ið er galdandi fyri kravtíðir frameftir:
Kravtíðir:
Við gildi fra 20. apríl 2009 eru hesar reglur galdandi:
- Tíðir frá sonevndum “time trials” verða ikki góðkendar.
- Millumtíðir (splittíðir) verða ikki góðkendar. Tó kann 1. skifti í liðsvimjing verða góðkent.
Komandi stóra úttøkukappingin er FM og starvsnevndin ynskir við hesum at tryggja sær at kappingarnar longri enn 50 verða svomnar sum tær eiga, ikki brotnar sundur av royndum at náa kravtíðir á styttri teinunum.
Heilsan
Jon Hestoy
Svimjisamband Føroya


text:
Frá Runavíkar býráð
Býráðsfundurin, sum skuldi verða hósdagin 25. september, er útsettur
til týsdagin 30. september kl. 16
25.09.2008
Býráðsfundurin útsettur
Frá Runavíkar býráð
- Móttøka fyri norðurlendska meistaranum Høgna Kunoy Dávason
- Markamót í Portugalinum
- Mohr í Ólvustovu
- Broyting í innsavning: Runavík, Saltangará, Glyvrar
- Kunningarfundur hildin fyri býráðslimum í Løkshøll
- Amboð á Lambareiði
- Kommunuskrivstovan fríggjadagin 11/1
- Lýsing til Fólkaatkvøðu í Skálabotni á Grækarismessu um
- Hórheiðar
- Fólkaatkvøða í Skálafirði/Skálabotni á Grækarismessu
- Laboratoriið flutt í Heilsumiðstøðina í Runavík
- Býráðsfundir 2019
- Nú er at smíða…
- Nýggárshald í Runavíkar kommunu
- Kommunuskrivstovan um jólini og nýggjárið
- Sverrisson og Kollslíð í Visit Runavík
- 5 sløkkiliðsmenn heiðraðir
- Vatnleiðingsarbeiði á Heiðavegi mánadagin 17. des.
- Broyting: Jólaskipið kemur á Runavík mánadagin 17. des.
- Umhvørvið – Eitt lítið átak at skilja burturkast


text:
B.Sc. í orkuvísindum
- Lestrartíð 3 ár
- Deild Náttúruvísindadeildin (NVD)
- Tal á Lesandi Uml. 20
- ECTS 180
- Lestrargjald (Fulltíðarlestur) Ókeypis fyri borgarar í danska ríkinum o.ø. Norðurlondum
- Lestrargjald (Stakgreinir) Stakgreinir: 200 DKK/ECTS
Endamál
Endamálið við útbúgvingini er at geva teimum lesandi vitan um og praktiskar førleikar innan burðardygga orkuveiting, burðardygga orkunýtslu og um stóra týdningin, ið hetta hevur fyri umhvørvi og samfelag.
Bygnaður
Vallærugreinir:
- Ongar 1. ári
- 30 ECTS á 2. ári
- 17,5 ECTS á 3. ári
Skipan av útbúgvingini
Bachelorútbúgvingin í orkuvísindum tekur trý ár; nøkur skeið eru kravd, meðan onnur kunnu kunnu veljast eftir egnum áhuga.
Útbúgvingin hevur nógvan samlestur við Orkuverkfrøði. Í mun til Orkuverkfrøði er eingin starvsvenjing og meiri frælsi at velja skeiðsinnihald eftir egnum ynski.
Útbúgvingin endar við eini verkætlan, har tann lesandi fær høvi til at seta seg serliga væl inn í eitt evni, ið útbúgvingin fevnir um.
Endaliga verkætlanin kann gerast í samstarvið við stovnar ella feløg eftir egnum ynski.
Útbúgvingin er uppbygd á henda hátt:
- 1. lestrarár er skipað við grundskeiðum í støddfrøði, orkuverkfrøði og alisfrøði
- 2. lestrarár er skeið í stødd, alis og evnafrøði, innleiðandi elverkfrøði umframt skeið eftir egnum ynski.
- 3. lestrarár eru skeið innan orkuverkfrøði, forritan, skeið eftir egnum ynski umframt bachelorverkætlan
Innihald
Útbúgvingin gevur góðar førleikar í stødd, alis og orkufrøði við atliti at m.a. burðardyggari og umhvørvisvinarligari veiting av orku. Komið verður t.d. inn á, hvussu vaksandi orkutørvurin kann nøktast, og eisini hvat gerast kann fyri at minka um orkunýtsluna. Útbúgvingin er løgd soleiðis til rættis, at tú eftir fyrsta árið eftir nærri avtalu um val av skeiðum kanst fáa munandi ávirkan á innihaldið í tíni útbúgving.
Føroyar hava fjølbroyttar náttúrugivnar møguleikar fyri at vinna orku úr varandi orkukeldum sum t.d. vatni, vindi, sól, sjóvarfalli og aldu. Fyri samfelag okkara er tað ein serstøk avbjóðing at samband ikki er til aðrar orkuveitarar ígjøgnum eitt felags veitingarnet. Tí er týdningarmikið at fáa eina burðadygga lokala loysn, so Føroyar í størst møguligan mun kann verða sjálvforsýnandi við orku.
Ynskir tú at vera við til at loysa slíkar avbjóðingar og hava møguleika at lesa víðari uttanlands, so er hetta møguliga júst útbúgvingin fyri teg.
Próvtøkur
Próvtøka í skeiðunum er vanliga beint eftir at undirvísingin er lokin. Í ávísum førum telja avrik fyri uppgávur, ið verða givnar, meðan skeiðini eru í gongd, við í endaliga próvtalið.
Upptøkutreytir
reyt fyri upptøku er, at umsøkjari hevur miðnámsprógv og við nøktandi úrsliti hevur staðið:
- Støddfrøði á A-stigi við miðaltalinum minst 8 eftir 13-talsstiganum og minst 6 eftir 7-talsstiganum
- Alisfrøði á B-stigi
- Evnafrøði á C-stigi
Ella tú hevur staðið maskinmeistaraprógv við miðaltalinum:
- Minst 9 eftir 13-talsstiganum
- Minst 7 eftir 7-talsstiganum
Hjá teimum, ið søkja inn eftir kvotu 2 kunnu aðrar fortreytir við javnsettum kunnleikastøði góðtakast eftir nærri meting.
Undirvísingin gongur fyri seg á - og er bygd á - tilfar á føroyskum, donskum og enskum. Vit vænta tí, at tey lesandi hava nøktandi førleika á hesum málum.
Framtíðarmøguleikar
Útbúgvingin gevur tær grundarlag fyri starvsmøguleikum innan verkfrøði, ráðgeving og fyrisiting hjá privatum og almennum virkjum og stovnum.
Framhaldandi útbúgving
Eftir at hava tikið hesa útbúgvingina hevur tú møguleika at útbúgva teg víðari á øðrum universitetum kring heimin.
Nærri kunning
Nærri kunning fæst við at venda tær til Benadikt Joensen, útbúgvingarleiðara, benadiktj@setur.fo


text:
Í døgunum 1.-5. oktober skipar Tórshavnar kommuna fyri Diversity week. Endamálið við Diversity vikuni er at varpa ljós á mentanarliga fjølbroytni í býi okkara og at styrkja millummentanarliga huglagi millum fólk.
Mentanarliga gerast vit alsamt fjølbroyttari í Tórshavnar kommunu, við tað at fleiri og fleiri uttan úr heimi leita sær hendan vegin og velja at búseta seg her.
- Við Diversity week ynskja vit at seta sjóneykuna á tað tilfeingi, ið tilflytarar okkara eru fyri okkara bý, og at hyggja nærri at, hvat vit kunnu gera fyri at styrkja millummentanarliga huglagið í Tórshavnar kommunu, greiðir integratiónssamskipari, Siri Tórgarð, frá.
Niðanfyri er fyribils skrá fyri vikuna. Nærri verður at frætta um tíð, stað og innihald á heimasíðuni hjá Tórshavnar kommunu og á sosialu miðlunum.
Skrá fyri Diversity week
Mánadagin 1. oktober kl. 19 - 21 í Posthúskjallaranum
Borgarstjóri, Annika Olsen, setur Diversity vikuna
Toni Hansen og Juliana Arias, ið báðar eru tilflytarar, hugleiða um, hví tað er umráðandi at arbeiða við integratión
Siri Tórgarð, integratiónssamskipari í Tórshavnar kommunu, greiðir frá arbeiðinum við integratión hjá kommununi.
Týsdagin 2. oktober
Kl. 10 – 12: Tiltak fyri foreldur og børn í barsil.
Kl. 19: Sissal Kampmann prátar við fýra tilflytarar um teirra leið til Føroyar.
Mikudagin 3. oktober
Kl. 9 - 16: Málráðstevna í Auluni í Finsen
Filmurin Hjerteland verður sýndur í Norðurlandahúsinum.
Hósdagin 4. oktober
Kl. 19 – 22: Eitt kvøld um at vaksa upp við einum mentanarligum grundarlagi í einum samfelag, ið hevur annað mentanarligt grundarlag.
Fríggjadagin 5. oktober
Tiltak fyri 67+: Tilflytarar fortelja um lívskorini hjá eldri í heimlandi teirra.
Um tú veitst okkurt, sum VP ikki veit - skriva so til vp@vp.fo


text:
Orð: Victor Danielsen
Lag 1: Joseph P. Webster
Lag 2: Leivur Guttesen
1. Eitt er landið, so ljóst og so gott,
sum í trúnni vár andi kann sjá,
har Gud savna skal børn síni brátt,
har hann sjálvur skal búgva teim hjá.
Niðurlag: :,: Lívsins nátt
svinnur brátt,
og í Himlinum alt verður gott. :,:
2. Hann skal turka av eyga hvørt tár,
har ei deyðin skal valda sum her;
hann skal grøða hvørt svíðandi sár,
eingin sorg, eingin pína har er.
3. Ja, um portrið av perlum vit tá
ganga inn, har sum gøtan er gull;
og frá Jesusi klæði vit fá,
hvít sum kava og hvítastu ull.
4. Og nú siga vit Jesusi takk
fyri heimið, hann gav okkum har,
fyri drykkin hin beiska, hann drakk,
fyri krossin hin tunga, hann bar.
5. Tá várt eyga hann einaferð sær,
tá vit náa hin himmalska stað,
eina Jesusi prísa vit har –
tí vit gera hitt sama í dag.


text:
Nr. 1819-422
Innihald: LŠrugreinadagurin gevur m°guleika at hitta starvsfelagar ˙r °llum landinum til fakligt prßt og kjak um evni, sum hoyra lŠrugreinini til.
Lřsingin av lŠrugreinadegnum er ikki ˙tgreina her, men hann fer m.a. at innihalda
- Lřsing av st°uni Ý lŠrugreinini
- Fyrilestur el.tÝl. um nřggj rßk innan lŠrugreinina
- Lřsing av nřggjum tilfari (m.a. ˙r Nßmi)
- Prˇvt°kur o.tÝl.
- Kjak
Luttakarar fßa skrßnna Ý gˇari tÝ undan lŠrugreinadegnum, har ta eisini verur tilskila, hvussu langur dagurin verur.
Samskipari: Jacob Eli Olsen, lŠrari.
Mßlbˇlkur: LŠrarar, sum undirvÝsa Ý alis- og evnafr°i Ý fˇlkask˙lanum.
GG: Dagurin verur Ý Eystursk˙lanum Ý Havn


text:
Bátasavnið: Teldutøk streymkort og sjóvarfalsorka
Herfyri var vaktar- og bjargingarskipið Brimil í Leirvíksfirði og setti ein streymmátara niður á botnin fyri Náttúruvísindadeildina. Týsdagin 8. desembur verður greitt frá endamálinum við mátingunum á Bátasavninum í Leirvík.
Týskvøldið 8. desembur kl. 20.00 fer Knud Simonsen, havfrøðingur og lektari á Fróðskaparsetrinum, at greiða frá einari verkætlan, sum hevur til endamáls at kanna møguleikarnar fyri at vinna orku úr sjóvarfalsrákinum, og hvussu tær kunnu brúkast til at veita neyvari kunning um sjóvarfalsrákið.
Fyrr í ár vórðu líknandi mátingar gjørdar í Skopunarfirði, og í 1990 vórðu streymmátingar gjørdar mitt í Vestmannasundi. Hesar mátingar, saman við teldusimuleringunum av sjóvarfallinum, benda fyribils á, at sjóvarfalsrákið kann geva eitt munandi íkast til framtíðar orkuframleiðslu. Úrslit frá teldusimuleringunum, sum eru gjørdar higartil, benda ikki óvæntað á, at Leirvíksfjørður er eitt av økjunum, ið tykjast áhugaverd sum framtíðar orkuveitari.
Eisini verður greitt frá um HÚK-skipanina, sum er ein plottara skipan við teldutøkum streymkortum og fiskimiðum. HÚK er stytting av Hent Útróðrar Kunning. Streymkortini, ið eru í hesari skipan, eru úrslit av teldusimuleringum, sum Náttúruvísindadeildin hevur framt seinastu árini, meðan fiskimiðini eru úr søvnum hjá miðamonnum kring landið.
-
18.01.2019 Setrið Deildin fyri Heilsu- og Sjúkrarøktarvísindi Depilin fyri heilsugransking“11 for Health” verkætlanin verður víðkað"11 for Health" granskingarverkætlanin, sum Fróðskaparsetrið...
-
17.01.2019 FøroyamálsdeildinJens Dam Ziska settur sum vísindafólk at standa fyri útbúgvingini í listaligum arbeiðiLýst verður við upptøkutreytum til útbúgvingina í vár Jens...
-
16.01.2019 Setrið Deildin fyri Heilsu- og Sjúkrarøktarvísindi Depilin fyri heilsugranskingVæleydnaður heilsugranskingardagur í KongshøllDepilin fyri Heilsu- og Almannagransking skipaði hósdagin 10...


text:
Nýggjastu tíðindini
Melda til tíðindabræv
Tíðindi - 13. september 2018
Øssur Hansen hevur úttikið U15-landsliðið við dreingjum, sum í døgunum 17. til 21. oktober fer til Liktinstein at spæla tveir venjingardystir
Í døgunum 17. til 21. oktober fer U15-landsliðið við dreingjum til Liktinstein, har tveir venjingardystir eru á skránni - Mynd: www.fsf.fo
Venjarin hjá U15-landsliðnum við dreingjum, Øssur Hansen, hevur úttikið hópin, sum í døgunum 17. til 21. oktober fer til Liktinstein, har tveir venjingardystir eru á skránni.
Báðir dystirnir verða í býnum Ruggell, og spælt verður 18. og 20. oktober.
Teir 18, ið hava fingið landsliðsboð, eru hesir:
Fayo Kruse, EB/Streymur
Óli Mittún, HB
Rógvi Eyðbjørnsson, KÍ
Sigurd Rasmussen, B36
Jacob N. Vilhelm, KÍ
Sverri Mariusarson, EB/Streymur
Heini S. Sørensen, FC Midtjylland (DEN)
Jákup A. Thomsen, Víkingur
Rani W. Sørensen, HB
Áki Samuelsen, FC Midtjylland (DEN)
Ejvind Restorff Mouritzen, HB
Hans Jacob Arngrímsson, Víkingur
Alexandur Holm, TB/FCS/Royn
Elias Isaksen, Víkingur
Hjarnar Johansen, B68
Tóki á Lógv, KÍ
Oddmar Nybo Jespersen, TB/FCS/Royn
Jóhan Højbro, ÍF